qundao/data-zh-poetry huggingface dataset:
舟中与胡元润谈泰淮盛时事次元润韵
作者：周亮工
朝代：清
体裁：七言律诗

红儿家近古青溪，作意相寻路已迷。渡口桃花新燕语，门前杨柳旧乌啼。画船人过帘波动，翠幔歌轻扇影低。明月欲随流水去，箫声只在板桥西。
过五木呈薛岁星先生时先生薙发称米和尚
作者：周亮工
朝代：清
体裁：五言律诗

老鹤鸣深夜，林孤五木残。蓬蒿前太守，尘土旧衣冠。蔓草锄瓜瘦，荒村索米难。梅花堂下雪，入望水漫漫。
送王长子返白门长子旧镇闽留滞十六载矣
作者：周亮工
朝代：清

措足知何地，能归尚此身。花怜岭外杂，酒是故园醇。飞絮茫无者，闲云亦有邻。去时城郭改，旧侣欲谁询。八载予三至，支离剩此身。谁怜单外客，又送故乡人。米说江南贱，烽传海上频。将军今亦厌，醉尉莫相嗔。
送王长子返白门长子旧镇闽留滞十六载矣·其一
作者：周亮工
朝代：清
体裁：五言律诗

措足知何地，能归尚此身。花怜岭外杂，酒是故园醇。飞絮茫无者，闲云亦有邻。去时城郭改，旧侣欲谁询。
送王长子返白门长子旧镇闽留滞十六载矣·其二
作者：周亮工
朝代：清
体裁：五言律诗

八载予三至，支离剩此身。谁怜单外客，又送故乡人。米说江南贱，烽传海上频。将军今亦厌，醉尉莫相嗔。
重九同冠五对菊次韵简芝麓
作者：周亮工
朝代：清

维摩方丈室，纳纳此中宽。腐鼠人同吓，甘蕉方任弹。停云怀友密，背雨坐花残。独爱陶元亮，一卮意已安。服食方全好，东篱撷始英。酒难今夜醉，花识老人情。摧叶霜多力，鸣条月有声。祇应尘浊里，枮坐念无生。
重九同冠五对菊次韵简芝麓·其一
作者：周亮工
朝代：清
体裁：五言律诗

维摩方丈室，纳纳此中宽。腐鼠人同吓，甘蕉方任弹。停云怀友密，背雨坐花残。独爱陶元亮，一卮意已安。
重九同冠五对菊次韵简芝麓·其二
作者：周亮工
朝代：清
体裁：五言律诗

服食方全好，东篱撷始英。酒难今夜醉，花识老人情。摧叶霜多力，鸣条月有声。祇应尘浊里，枮坐念无生。
靖公弟至
作者：周亮工
朝代：清
体裁：七言绝句

荒城兀坐对灯残，归计先愁百八滩。尔又远来余未去，高堂清泪几时干？
题梅花再送道目
作者：周亮工
朝代：清
体裁：七言绝句

今岁岭南不肯雪，年前花事已交残。怜公亲见寒梅落，又到黄河冷澹看。
龚半千半亩园
作者：周亮工
朝代：清
体裁：五言律诗

万累已全息，荒园足自怡。棋边今态好，酒外古心危。妙画殊无意，残书若有思。屑榆亦可饱，努力莫言衰。
夕郊
作者：周人骥
朝代：清

夕阳衰柳暗长堤，郊外寒光入望迷。匝路藤枯犹有干，断桥冰合已无溪。烟荒山下樵夫路，霜印林中猎马蹄。幽兴独来仍独往，一声长啸岭云低。
涡阳晚眺
作者：周人骥
朝代：清

荒城四面是山围，郭外人家隐翠微。积雪白侵游子鬓，夕阳红上牧童衣。峰连暮霭千村暗，树拥寒烟一鸟归。薄醉吟残犹徙倚，间心觉与世情违。
挽陈其美联
作者：周人龙
朝代：清
体裁：联

宏济艰难，百战丰功留沪渎；溘先薤露，四方多难失干城。
挽张之洞联
作者：周从煊
朝代：清
体裁：联

儿童走卒知司马；画像刊碑在武昌。
小雨
作者：周以丰
朝代：清

明灭初阳细不胜，濛濛渐破午烟蒸。洒花有色知春暖，润野无声兆岁登。平远江山俱入画，深沈楼阁已宜镫。忘情未得《吴娘曲》，祇恐间愁触又增。
晚渡金山
作者：周以忠
朝代：清

一柱虚空插，奔流荡夕晖。云迷两岸合，月剩一僧归。面面波涛涌，层层殿阁围。有山看不见，塔影人江飞。
中宿峡
作者：周仪炜
朝代：清

巨灵斧天根，斸玉一万仞。云霞幻幽茜，风雨逼遒峻。厂树交空嵌，岑苔互薄晕。惊禽拂波驶，落翠袭衣润。林光澹日气，涧响写花韵。丛绿疑无垠，群香但相紊。扁舟溯春涨，篙楫竞分寸。灵境开清虚，艰程若轻迅。思元本初志，招隐岂非分。遂令纾归心，前途缓遥趁。
偕王三远甫看落叶
作者：周仪炜
朝代：清

秋柯无静音，风过有鸣萚。卷帘庭草深，寒绿动萧索。娟娟天际流，簌簌林间萼。相观亦夷犹，宁教怆零落。达人识心性，世事工羁缚。凉飙开化机，意兴俱卓荦。浩歌却尘滓，晤对起清廓。回首山月生，流煇上帘幕。
偕邵文纶三登怀远青云楼眺荆涂两山作
作者：周仪炜
朝代：清

长淮东下两山尊，天作巍峰壮此门。金简承华开日月，元圭拜手奠乾坤。侨名已变当涂国，遗迹犹传禹会村。间话怀襄溯前烈，直疑疏凿尚留痕。帝乡甥馆已难寻，原隰畇畇直到今。童律无功宜有罚，防风后至亦何心。荒墟庙貌成萧瑟，泽国山图想播琴。嗣服钧台带遥甸，史臣犹侈说辛壬。
偕邵文纶三登怀远青云楼眺荆涂两山作·其一
作者：周仪炜
朝代：清

长淮东下两山尊，天作巍峰壮此门。金简承华开日月，元圭拜手奠乾坤。侨名已变当涂国，遗迹犹传禹会村。间话怀襄溯前烈，直疑疏凿尚留痕。
偕邵文纶三登怀远青云楼眺荆涂两山作·其二
作者：周仪炜
朝代：清

帝乡甥馆已难寻，原隰畇畇直到今。童律无功宜有罚，防风后至亦何心。荒墟庙貌成萧瑟，泽国山图想播琴。嗣服钧台带遥甸，史臣犹侈说辛壬。
山溪夜坐
作者：周仪炜
朝代：清

疏砧清切夜阑干，小阁临溪四面宽。半下西风山翠冷，独看明月剑花寒。澄波有梦流难去，磐石无心坐觉安。欹枕乍眠眠又起，卷帘秋在五云端。隔岸楼台一水分，山容全写李将军。拂衣星气青如雨，出岫林光绿到云。中夜蛩鸣金井暗，下方鹤语碧霄闻。输他花雾香尘里，银烛初残酒半醺。
山溪夜坐·其一
作者：周仪炜
朝代：清

疏砧清切夜阑干，小阁临溪四面宽。半下西风山翠冷，独看明月剑花寒。澄波有梦流难去，磐石无心坐觉安。欹枕乍眠眠又起，卷帘秋在五云端。
山溪夜坐·其二
作者：周仪炜
朝代：清

隔岸楼台一水分，山容全写李将军。拂衣星气青如雨，出岫林光绿到云。中夜蛩鸣金井暗，下方鹤语碧霄闻。输他花雾香尘里，银烛初残酒半醺。
扬州别宋学博家进士
作者：周仪炜
朝代：清

十年不听广陵箫，浅醉重寻旧板桥。忽尔伤心成雨别，可能奇气为花消。红窗悄夜欢愁梦，碧月春江上下潮。仍是扁舟送归客，熟梅风里过金焦。
渡彭蠡湖口望大孤山
作者：周仪炜
朝代：清

春风出江城，千里送行迹。朝辞浔阳郭，晡击湓口楫。回首眺大孤，危屿立空阔。中峦静容与，澄晖览日夕。亭亭何处仙，缥缈迥殊绝。平湖丽清镜，修容俯深碧。气与江势趋，神俱旅心积。断云掩苍莽，残照薄欹仄。征车重回迈，延伫但今昔。缅彼百尺峰，嗟此远行客。
答许明经
作者：周仪炜
朝代：清

荆山山前三日雪，老树奇僵竹枝折。县南许子寒闭门，惠我新诗句清绝。玄言如环笔如铁，论说波翻思云谲。琅琅掷地金石坚，诩诩回春肺肝热。宣州栗炭红地炉，步廊深幕交流苏。十千美酒二八姝，风力不到年光殊。不如此诗温且腴，暖气袭我心神愉。窗前坐对两峰白，恍是吉贝铺天衢。秦淮八月胜流集，一万人中与君揖。花光两行尽回首，山翠四围皆拱立。此时奇气不可当，龙剑矢矫空天翔。长风挂帆去无迹，江水漠漠烟苍苍。晨星萧条怅何及，十六年来成瞬息。去年重见蒋山旁，已改故人须鬓色。今来访君卞和洞，抱璞前机有余痛。酒酣慷慨话昔游，尚觉飞腾意殊众。栖隐聊为小言赋，乘时合奏河清颂。不见枯原草色新，东风已破春池冻。
自岐岭放舟至青溪
作者：周仪炜
朝代：清

万山回一川，旋转入空曲。轻舟历苍翠，百折到深绿。泠泠云际风，淅淅石间瀑。群峰得花意，众鸟袭珍服。炫奇斯怵心，过险不瞬目。何如山阿人，诛茅自成屋。
挽刘玉堂等联
作者：周传德
朝代：清
体裁：联

有杀气卷八百里洞庭而去；以战血起四千年黄帝之魂。
人日欠徐州
作者：周体观
朝代：清

泗上逢人日，长亭许更过。春云回白首，客梦度黄河。旧俗淮南异，前贤沛国多。至今小儿女，犹唱《大风歌》。
大报恩寺逢友苍言别
作者：周体观
朝代：清

正尔未能别，相逢暮景斜。久疏因在客，多病欲辞家。夜雨洗山骨，残春落涧花。祖衣休早付，待我过栖霞。
拨棹杂咏
作者：周体观
朝代：清

不见当年刘克猷，西风吹泪过黄州。旧时江路能来否，落日招魂古驿楼。
秋萤和韵
作者：周体观
朝代：清

振羽知无力，疏狂乱客扉。低空不碍暝，违候亦能飞。露湿流光净，宵行抱影微。可怜秋色里，相映亦晖晖。
秦笛仙赴岳州两梦见之
作者：周体观
朝代：清

薄暮轻为别，扁舟去渺然。干戈南国外，雨雪大江边。信宿行应远，登楼望独悬。春来能几日，客梦益相牵。
赠陈伯玑移居
作者：周体观
朝代：清

重开三亩宅，环堵正相宜。花落春城晚，人归故园迟。鉴湖原是曲，邻笛为谁吹。独踏庭前月，依稀授馆时。
赠陈伯玑移居
作者：周体观
朝代：清
体裁：五言律诗

重开三亩宅，环堵正相宜。花落春城晚，人归故国迟。鉴湖原是曲，邻笛为谁吹。独踏庭前月，依稀授馆时。
次韵答蒋明府九川
作者：周傅
朝代：清
体裁：七言律诗

余生匏系大江东，遥忆长安似梦中。自信云山埋雾豹，谁怜尘网困冥鸿。十年多难头空白，千里相思泪亦红。惭谢知音频见遣，开缄无语对西风。
秋怀次钱养心韵
作者：周傅
朝代：清
体裁：七言律诗

病骨惊秋自悄如，小楼灯暗雁来初。嫦娥杳杳蟾光冷，牛女盈盈鹊信虚。欲问青山缘底瘦，绝怜黄叶不堪书。无情最是长堤柳，只为西风夜夜疏。
追和铁厓先生题黄子久图
作者：周傅
朝代：清

最爱山居养性灵，空山为几翠为屏。乱峰雨过云犹合，小洞春深草更青。对月谩题招鹤咏，临池长写换鹅经。兴来还解吹箫管，有约离人夜半听。
看山楼联
作者：周儒臣
朝代：清
体裁：联

愿得广厦千万间，大庇天下寒士；我后使君十五载，来看楼上秋山。
李婿将之浦东有感
作者：周元圭
朝代：清

四海烽烟警，孤舟补被游。怜余贫病累，动尔稻粱谋。燕幕栖难定，鱼书望早投。加餐期努力，莫漫扰乡愁。
冬夜病中述怀
作者：周元晟
朝代：清

病入膏肓久，难求海上丹。灯销通夕暗，衾敝五更寒。辗转繁愁集，呻吟百病攒。褰帷看曙色，残月照阑干。
同孙汝师过其亡弟元升园中次韵
作者：周元晟
朝代：清

处事元如寄，浮生疑即归。床头琴绝响，灯下泪停挥。斤斧侵乔木，莓苔掩旧扉。秋霜惊满鬓，堪惜故人稀。
奉挽复庵赠君一律
作者：周元晟
朝代：清

愁云漠漠泪沄沄，梦寐犹沾笑语温。灯下岂能重话旧，花间无复共倾尊。论文累世空衔德，落魄浮生未报恩。有子从来称不死，伫看双凤并腾鶱。
惜川鹃
作者：周元晟
朝代：清

血染枝头万点红，春来日日对芳丛。繁华有尽经销歇，憔悴今怜似主翁。
柬李仲达
作者：周元晟
朝代：清

早岁登高第，宁亲返故墟。岂期轩冕客，能访薜萝居。闭户经年久，支床累用馀。温言劳问讯，车马耀蓬庐。
秋日沈飞霞以茶箸见惠
作者：周元晟
朝代：清

别来何处卧烟霞，屈指频惊改岁华。才乏运筹休借箸，病同消渴喜分茶。千林欲落迎霜叶，三径将开冒雨花。紫蟹浊醪堪共醉，独怜踪迹隔天涯。
送陆无咎入楚
作者：周元晟
朝代：清

岂意云间胄，翻从谪戍行。囊中携白雪，腰下佩青萍。烈士心逾壮，吾侪气未平。湘江多雁唳，欲恐易愁生。
遣怀
作者：周元晟
朝代：清

骨瘦形枯壮气销，侧身天地混渔樵。翻云覆雨寻常事，风月偏能伴寂寥。
下和洞联
作者：周元辅
朝代：清
体裁：联

胜境作重阳，淮水环流，何苦尔太璞不完，洒尽了孤忠血泪；危楼余浩劫，涂山对峙，可惜哉大材难用，说什么王会衣冠。
意山园别墅联
作者：周元辅
朝代：清
体裁：联

此地莫向外人道；有花便是深山春。
岳阳楼联
作者：周元鼎
朝代：清
体裁：联

后乐先忧，范希文庶几知道；昔闻今上，杜少陵可与言诗。
挽张百熙联
作者：周光棨
朝代：清
体裁：联

问朝廷台阁诰命旃臣，谁知九龄风度；恸海内北斗泰山之望，顿失韩子仪型。
寄丁韵琴
作者：周光祖
朝代：清

百里相望感索居，夏侯丝竹近何如？绿杨画舫春携酒，红烛风帘夜校书。结客谊高贫贱日，苦吟身老战争余。何家自是耽通隐，不效兴公赋《遂初》。
送莼客养疴柯山萝庵
作者：周光祖
朝代：清

初月藤萝夜，空山草莽臣。新诗多是泪，病骨不胜春。野鹤无俦匹，闲鸥结比邻。斯才应大用，珍重苦吟身。
元日立春五亩园看雪
作者：周光纬
朝代：清

隐几待明发，醒然警晨钟。策杖入园扉，晓寒何惺忪。微茫露奇石，淅沥栖长松。当轩风尚竦，隔屋云犹浓。爱此作小立，寒犯裘蒙茸。庆兹首祚日，是日斗柄东。侧闻野叟言，百岁不易逢。今当清晏时，寿寓方延洪。九垓虽云远，同在春风中。奚为望西笑，耕凿皆尧农。有园广五亩，有田可十弓。学稼与学圃，我将何适从。古梅解人意，花开若为容。折之贡北堂，以为椒酒供。
喜金晓岩明府自宜川来晤
作者：周光裕
朝代：清

总角交难得，弹冠先后时。旧痕衣上酒，新影鬓边丝。宦久心逾怯，情深遇恨迟。妖氛犹未扫，努力在今兹。
恭题中宪老夫子大人爱吟草
作者：周兴岱
朝代：清

星散周庐夜建营，铜章花马赋从征。转输已见纡筹策，胸臆应知富甲兵。临难独教维节义，如公真不愧科名。似闻杀贼捐躯日，水咽蛮江作怒声。忆来绛帐得从游，治行听传第一流。花满河阳潘骑省，雉依桑陇鲁中牟。浣花列祀忠魂慰，村社迎神县郭秋。重把遗编感知己，羊昙洒泪恸西州。
恭题中宪老夫子大人爱吟草·其一
作者：周兴岱
朝代：清

星散周庐夜建营，铜章花马赋从征。转输已见纡筹策，胸臆应知富甲兵。临难独教维节义，如公真不愧科名。似闻杀贼捐躯日，水咽蛮江作怒声。
恭题中宪老夫子大人爱吟草·其二
作者：周兴岱
朝代：清

忆来绛帐得从游，治行听传第一流。花满河阳潘骑省，雉依桑陇鲁中牟。浣花列祀忠魂慰，村社迎神县郭秋。重把遗编感知己，羊昙洒泪恸西州。
临洺关即事
作者：周冠
朝代：清

临洺关下来时路，再策归鞭夕照迷。南国不闻驰露布，北畿新见驻云旗。地居荒漠难言守，战有先声愿出奇。安得健儿三百辈，欃枪直扫肃潢池。
赠长寿寺住持成果上人
作者：周冠
朝代：清

昔登鹫峰寺，隐公谈元旨。蒲褐屈双足，梵音宣一指。道佛不在经，得者如穿蚁。道经亦有佛，悟者如牧豕。灵山本无地，掬之在尺咫。出世非忘世，佛亦求诸己。聆此颇称善，妙论欲予起。茫茫众生劫，忽忽十余纪。朅来珠江游，两载滞行李。丛林每探胜，问道寻释子。缁流亦有徒，钟磬惟食耳。谁能阐宗风，一畅禅家理。成师本慧异，少即达生死。壮年历四方，大刹皆投止。内典得师授，旷然无涯涘。归来主名山，知识为上士。登坛一棒喝，闻者俱粲齿。忽焉若猛省，鞭辟更入里。经佛两融液，若冰之在水。余艺擅岐黄，利济心所喜。能事复通儒，间亦涉书史。小诗格律奇，岛瘦差可拟。纵笔扫尺素，寒梅香满纸。赠予两三幅，墨沈留霜蕊。此品自超卓，亲炙非俗鄙。俨从隐公游，不觉颠厥趾。我闻六祖时，一偈悟佛氏。欲证菩提身，夙根原有以。传法得南宗，愿言从此始。
发朱砂庵径观音岩登石人峰
作者：周准
朝代：清

言探黝山奇，早别朱砂石。升厓得险境，指示深悚惕。熟游尚色变，何况远来客。凌空四无倚，投趾不容隙。壁削缘藤行，崖倾藉人掖。所凭勇往志，不随艰苦易。幽岩既已经，危峰自不隔。振衣造其巅，奇胜在咫尺。俯身入烟萝，欲诣仙人宅。
塞下曲
作者：周准
朝代：清

持筹绝域感蹉跎，沙塞年年漫枕戈。翻羡苏卿归国早，白头终向茂陵过。
壮士行
作者：周准
朝代：清

请为壮士行，用识壮士情。壮士重恩轻死生。主人临歧，陈设饮宴。悲歌声彻，客容尽变。酒阑日落云天高，远闻凄风起于旷野，猛虎啸于林皋。风鸣虎啸扬鞭走，去去报仇不回首。
宿灵隐寺梵香阁晓起眺望
作者：周准
朝代：清

晚从冷泉游，遂止招提境。入门闻清钟，孤阁夜方永。倾耳听泉声，声喧意弥静。朝来小雨过，宿雾散高岭。凭窗见层峰，涧壑殊清迥。不知晓云过，但觉衣裳冷。清飙动林薄，初日照山影。行当访韬光，直上松云顶。
怀旧
作者：周准
朝代：清

自失鸳湖叟，诗盟三载寒。已知生死断，犹乍别离看。老去悲丘井，情来望逝湍。还闻淮水畔，禅宇托空棺。
戍妇吟
作者：周准
朝代：清

凄凄贱妾闭兰堂，渺渺征人戍朔方。漫拟龙城罢行役，空怜燕阁阅年芳。分弓营畔沙如雪，挂镜台前月似霜。绝域荷戈音信杳，几回清泪湿流黄。
明妃曲
作者：周准
朝代：清

中原消息断，胡地风沙寒。经年不逢春，凄恻摧心肝。君王遣妾和戎虏，万晨辞家心独苦。早知塞处不胜愁，那怪将军怕边士。君不见百战生降李少卿，羁留绝域一身轻。丈夫失路尚如此，贱妾含悲空复情。
晨自松陵归渡太湖即事
作者：周准
朝代：清

回望垂虹隔杳冥，湖波浩渺快扬舲。半篙日气雾中白，万点浪花烟外青。隐隐榜歌来雁汊，凄凄渔笛出云汀。还怜心切乡闾近，未暇携筇访洞庭。
汉川
作者：周准
朝代：清

汉川城郭枕江堤，黯黯烟波日乍低。我欲停桡访神女，暮山无际楚云西。
江上曲
作者：周准
朝代：清

空江潮落水茫茫，南楚征途万里长。为是曾经分手地，不听离曲亦神伤。
缘天都峰趾度云巢洞上升仙梯遂憩文殊院
作者：周准
朝代：清

天都信岧峣，特立若翠屏。取径过其趾，俯仰皆奥境。松石俱象形，岩峦类盘绠。将陟目屡眩，恐坠心更警。行经阴洞中，恍惚陷深井。须臾从井出，冉冉首露顶。䁹盼多创遘，不类人世景。境断缘梯升，气逼毛骨冷。意坚斯有获，出险真自幸。向晚憩禅扉，一灯照孤影。
落叶叹
作者：周准
朝代：清

落叶如羁客，飘零无返期。秋风如解意，祇傍故林吹。
蝴蝶词
作者：周准
朝代：清

万花谷里逐芳尘，自爱翩跹粉泽新。多少繁华任留恋，不知只是梦中身。
行经拂水山庄
作者：周准
朝代：清

扁舟泛泛越南沙，倚杖愁临涧路斜。孝穆荒斋犹竹石，总持故宅尚莺花。名高那许遗缨绂，情重难教弃室家。太息百年同逝水，凄凉还为惜才华。
赋得古别离送郑子
作者：周准
朝代：清

劲羽乏群栖，转蓬靡暂息。伊人贫困士，能无去乡国。辞乡阻长川，旅迹殊可怜。昨别俄六载，斯游定几年。游踪渺无畔，淮水连河岸。回瞻云树深，忽忽兴长叹。云外指京畿，秋风冷客衣。可堪闻塞雁，正值向南飞。
长江万里图
作者：周准
朝代：清

江气溢青练，江涛走虚堂。风吹江草杜若香，江源万里遥相望。我昔经行武昌岸，计程未及江之半。天清鄂渚见千里，惟有巴船出云汉。楚塞别来三十载，披图忽睹全蜀在。巴水盘回控峡山，拂云带雨苍茫间。鼍鸣鲛宫猿啸岭，惊浪不碍渔舟闲。十二峰高如可攀，云旗恍睹神女还。反思往日游趾窄，异境未极空惋惜。白虎关，黄牛驿，引我梦魂重挂席，《竹枝》歌罢江天碧。
题秦馀女史所画楚辞图
作者：周准
朝代：清

绕堂烟浪洞庭深，芳杜幽兰遍水浔。北渚已传湘女恨，南征更识楚臣心。云中桂棹声疑咽，天际瑶台影乍沉。写尽《离骚》无限意，《竹枝》歌罢又猿吟。
登六和塔
作者：周凤章
朝代：清

目极去帆遥，身随飞鸟举。日落大江寒，风吹塔钤语。
秋日登黄鹄矶远眺
作者：周凤章
朝代：清

江汉交流地，登临破旅颜。秋光都在水，云气欲移山。树老如僧懒，楼孤似客间。悬知明月夜，定有鹤飞还。
三月初七日祭海候风
作者：周凯
朝代：清

差喜民忧释，归帆选日扬。潮流八卦水，风待七更洋。大海波仍白，平畴色改黄。凭栏一回首，春意渐青苍。
乘小舟登岸宿嵵里陈氏祠堂
作者：周凯
朝代：清

泊舟既初定，汛炮声连连。老幼集如蚁，知是赈恤船。黄九手招邀，小艇呼来前。劝我且登岸，实地心无悬。从者皆不可，云我乃大员。浪涌百丈高，舟小一叶扁。岂可冒险阻，而令大事捐。其言亦中听，余心不谓然。姑令黄九试，来去飞翩迁。抱印送同登，海水衣裳湔。渔人脱蓑笠，覆我亦可怜。父老遮相迓，环拜焚香烟。云有小祠宇，可以暂周旋。到岸转晕眩，欲语无由宣。坐定问疾苦，父老双泪流。谓遭去年旱，颗粒不得收。谓遭去年风，禾麻皆无秋。谓遭去年雨，咸水飞飕䬟。谓遭去年寒，肢体成伛偻。觅食无去所，讨海难自由。非惟人死伤，灾及鸡犬牛。虽有贤父母，钱谷时相赒。吾民饥者众，有惠奚能周。残冬强支拄，新岁谁绸缪。海舶不得来，海风不肯休。闻公劳远涉，老民欢且忧。望公如望岁，厥疾今其瘳。闻言心孔悲，我亦涕盈眸。告民且勿忧，圣恩实周瞻。大吏闻报书，夙夜咨昏垫。偏灾已入告，命余来勘验。府库出帑金，实惠定遍沾。既已济尔食，且当贷尔欠。况有台阳米，两地相并兼。薯乾与金钱，可以资属餍。缘余阻风涛，劳民远挂念。尔民其少安，暂归尔澳堑。明当发仓储，小大无忒僭。父老各欣欣，口中犹念念。东家献茶汤，西家荐帷幨。帷幨破且洁，茶汤苦且酽。令余心忘危，受之愧生忝。行李络绎来，僮仆相踵至。斗室不能容，何必求全备。扫地供爨炊，庋床商位置。一夕亦纷纷，僮仆太多事。连宵履虚无，今得踏实地。散步海之涯，墙东见萧寺。庙貌何颓唐，败壁张告示。累累数百言，一字一珠泪。劝民相赒恤，劝民相借遗。读之未终篇，贤哉叹循吏。所以滨海民，饥死无诽议。归来不成餐，一觉觅熟睡。回视所乘船，门前孔颠坠。痛定复思痛，中心犹怖悸。
乞风行
作者：周凯
朝代：清

东台西厦澎湖中，夏秋往往多台风。去年九月飓更甚，海飞咸雨枯青葱。凯也奉檄视灾眚，配船直向东瀛东。那知祭风行有期，淋浪春雨来无时。倾盆翻雨下如注，一月寄碇虎山湄。雨止风定促开帆，偏逢毒雾相遮衔。混然天地成一色，不辨岛屿礁石之巉岩。腥风盐沫喷衣湿，颠倒心肝呕欲绝。呕欲绝，幸雾灭，又值东风来作逆。往来梭织金山阿，八日不得到料罗。使者瞑眩僮仆疴，长年三老嗟蹉跎。使者瞑眩不足惜，呜呼奈此澎民何。饥不得食寒不衣，身无翅翼谁能飞。一月两月难久稽，有钱在舱薯可糜。遥遥相望不得成饷遗，对天呼抢空歔欷。歔欷不已叩头泣，愿乞一帆风西北。今宵吹到妈宫湾，大沛皇仁遍海国。遍海国，沾皇仁，俯鉴臣心一缕真。如天之福民得食，手掷杯珓卜云吉。
再答蔡生
作者：周凯
朝代：清

蔡生满腹怀琳琅，入门意气何飞飏。手出馈遗不敢当，又作长歌气沛滂。前幅大半多揄扬，阐发天人明灾祥。中言次贫亦可伤，愿借帑库资糇粮。九秋岁熟相归偿，普济两月云何妨。后幅硁硁议社仓，转输欲与常平相。读书致用贵通方，蔡生出之言则臧。止令少安毋仓皇。蔡生听我言，我言亦孔长。国家荒政在救荒，酌济民食疗死亡，非饱尔欲充尔肠。抚恤优于借籽粱，圣恩何啻十倍强。八分之灾明且彰，一月两月费评量。极贫乃是民孱尪，废疾孤独鳏与孀。次贫乃是贫之常，尚堪力作糊羹汤。况今春和百物昌，台厦贾舶来连樯。海中可以捕鱆鳇，海边可以摸螺螃。海上可以耕山冈，海口可以肩筐箱。各力尔力忘尔忙，转瞬芃芃禾黍香。生欲彼此无低昂，无乃于理有未详。澎湖厅库无多藏，去岁借贷已罄筐。贮有兵饷不敢商，若动台库费周章。大海风波嗟茫茫，来无时兮空怅望。统计极贫次贫大小户口三万三千郎，今有十万薯丝来海航，岂犹不足餍秕糠。且也澎湖斥卤乡，秋收虽卜庆丰穰，凶荒之后力不遑。义仓借钱谁敢攘，岁供积欠敢不蘉。生欲思尔梓与桑，未计尔后愁空囊。纵然医得眼前疮，他时挖肉心怯恇。我心忖度目岂盲，非为茧丝为保障，官敢自外非台阳。社仓之法法本良。义与义仓同备防，听民乐岁自输将。出陈易新官主张，仓正仓副同劻勷，不假胥隶饱贪狼。尔诗为民请发棠，欲拨常平相扶匡。试取原书重开眶，理有小异分毫芒。行当大吏白封疆，仓储为尔谋安康，奏章上达报天阊。蔡生听之休伥伥，儒生论事贵絜纲。归告尔民无徬徨，方今圣世恩汪洋。
刘良卿巡检功澎索诗戏赠二绝
作者：周凯
朝代：清

澎湖未解作湖呼，如此名湖天下无。君向君山曾泛棹，量来几个洞庭湖。浩浩风波肯共来，澎山山顶几徘徊。漫誇酒量宽如海，敢把沧溟当酒杯。
刘良卿巡检功澎索诗戏赠二绝·其一
作者：周凯
朝代：清

澎湖未解作湖呼，如此名湖天下无。君向君山曾泛棹，量来几个洞庭湖。
刘良卿巡检功澎索诗戏赠二绝·其二
作者：周凯
朝代：清

浩浩风波肯共来，澎山山顶几徘徊。漫誇酒量宽如海，敢把沧溟当酒杯。
初十日发澎湖
作者：周凯
朝代：清

风宜乘暴尾，碇好拔船头。父老千行泪，旌旗两岸秋。青山明远岛，黑水度深沟。共说波涛稳，潮随明月流。
勘灾
作者：周凯
朝代：清

大澳澎湖一十三，海山断续海东南。墙堆老古石犹白，菜煮糊涂粥亦蓝。牛粪烧残炊榾柮，鱼粮乏绝摸螺蚶。剧怜人与鲛人似，可惜冰丝不育蚕。白浪掀天万丈飞，夕阳闪闪动渔矶。有钱家始煨红芋，无罪人多著赭衣。但听狂风连日吼，难逢零露见朝晞。台阳咫尺偏殊俗，三熟犹闻稼穑肥。一片平芜满目荒，雨馀及早种高粱。村无榕树连阴碧，路见蒲英几朵黄。花屿前头难寄碇，竹篙湾里好归航。北埼渺渺尤横绝，铁皮沙遮吉贝乡。剺面风吹两鬓萧，此行敢惮涉嶕峣。有怀欲抵将军澳，何处重寻菩萨寮。飓母秋涛曾作谑，海翁春日要来朝。嗟嗟且共安耕钓，定卜尧天雨露饶。
勘灾·其一
作者：周凯
朝代：清

大澳澎湖一十三，海山断续海东南。墙堆老古石犹白，菜煮糊涂粥亦蓝。牛粪烧残炊榾柮，鱼粮乏绝摸螺蚶。剧怜人与鲛人似，可惜冰丝不育蚕。
勘灾·其三
作者：周凯
朝代：清

一片平芜满目荒，雨馀及早种高粱。村无榕树连阴碧，路见蒲英几朵黄。花屿前头难寄碇，竹篙湾里好归航。北埼渺渺尤横绝，铁皮沙遮吉贝乡。
勘灾·其二
作者：周凯
朝代：清

白浪掀天万丈飞，夕阳闪闪动渔矶。有钱家始煨红芋，无罪人多著赭衣。但听狂风连日吼，难逢零露见朝晞。台阳咫尺偏殊俗，三熟犹闻稼穑肥。
勘灾·其四
作者：周凯
朝代：清

剺面风吹两鬓萧，此行敢惮涉嶕峣。有怀欲抵将军澳，何处重寻菩萨寮。飓母秋涛曾作谑，海翁春日要来朝。嗟嗟且共安耕钓，定卜尧天雨露饶。
十九日自嵵里至妈宫湾
作者：周凯
朝代：清

相送环呼涕泪潸，牛车薄笨走间关。地无种植田三亩，家有帆樯艇一般。海菜为羹多菜色，渔人乏食少人颜。旌旗队队来前导，五里亭边手共攀。
十八日抵澎湖潮退风作不能进口收泊嵵里
作者：周凯
朝代：清

夜渡黑水沟，朝见澎湖山。小奚先拍手，喜得履人寰。忽地东风狂似虎，竹篙湾前难转弯。我帆力与风力持，自辰及午力渐孱。欲进不能退不可，裹头弟兄汗潸潸。舵公无计问斗手，出海失声呼亚班。西屿吼门不可到，山寮花屿胡能湾。桶盘头，风匮尾，石齿巉巉如豺豻。四角仔，八挂水，涛头蔟蔟如刀镮。惟有嵵里差可泊，对面虎井尤凶顽。去冬台湾陈大令，身落水匮浮潺湲。其下须防荦确石，齧绳断碇藏阴奸。仓黄议论卒无定，舵工转柁如转环。赖有偏裨号黄九，力持大议帆重扳。飞廉稍怯我船入，隐然茅茨见阓阛。须臾下碇风亦杀，人鬼相悬呼吸间。时也余独艎中跽，告天无罪怜痌瘝。邪许声息心颤定，回顾仆从颜非颜。不然一帆出外堑，中落漈水无时还。
咏物二十四首
作者：周凯
朝代：清

一片轻浮水面匀，双睛炯炯朗如银。非同比目难分舍，犹剩鹣鹣一对鳞。
咏物二十四首
作者：周凯
朝代：清

从来山海孕精灵，钟乳千年百岁苓。欲觅神仙问真赝，澎湖何处有空青。
咏物二十四首
作者：周凯
朝代：清

刺如猬集形如鼓，应比河豚毒几分。只道世间成弃物，燃灯亦足照缤纷。
咏物二十四首
作者：周凯
朝代：清

小草形如白蒺藜，蒙茸海外亦生之。刺裙名字中多刺，好读鸡鸣戒旦诗。
咏物二十四首
作者：周凯
朝代：清

文采班斓五色鲜，盆中游泳自天然。如何善斗偏成性，狼藉鳞而亦可怜。
咏物二十四首
作者：周凯
朝代：清

曾向黄州探怪石，又看文石到澎湖。磨砻半借人工巧，笑问坡翁入供无。
咏物二十四首
作者：周凯
朝代：清

有角无鳞俨若螭，云多阳气助生孳。世人不惜千金价，冻死波中尚不知。
咏物二十四首
作者：周凯
朝代：清

有酒何须好模样，大螺如斗小如瓯。古来饮器知多少，试问何如智伯头。
咏物二十四首
作者：周凯
朝代：清

朝餐不意进龙虫，入口居然脆且松。是植是潜都不辨，中无肠胃两端同。
咏物二十四首
作者：周凯
朝代：清

滇池翡翠珍如玉，合浦蠙珠累作花。何以此间文贝好，人人压戴帽檐斜。
咏物二十四首
作者：周凯
朝代：清

秋去春来满水村，夜深飞扑一灯昏。避罗不免仍投网，一样同为釜底魂。
咏物二十四首
作者：周凯
朝代：清

老蚌无成老水滨，珍珠吐尽不堪珍。平生自是甘瓢饮，半个壶芦尚挂身。
咏物二十四首
作者：周凯
朝代：清

肉角双双出蜗舍，壳纹细细似沈香。回环文理浑如木，性比蛼蚝分外凉。
咏物二十四首
作者：周凯
朝代：清

胎生闻说有鲨鱼，多少鲲鲕出尾闾。入腹依然容乳哺，此中空洞定何如。
咏物二十四首
作者：周凯
朝代：清

蚁子曾闻堪作醯，澎湖佳味有丁香。京都可惜无人寄，崇效花前客未尝。
咏物二十四首
作者：周凯
朝代：清

螺杯五色灿生花，海外磨成只几家。遗我故人斟酒看，不知可否抵银槎。
咏物二十四首
作者：周凯
朝代：清

赤足扪来恣大嚼，琵琶虫向沧波跃。倘逢海客语瀛洲，个个当年王景略。
咏物二十四首
作者：周凯
朝代：清

身肥浑不论秋冬，缯网还教处处逢。占得澎湖鱼第一，不知何意亦名龙。
咏物二十四首
作者：周凯
朝代：清

采得珊瑚采石帆，根生海底石巉岩。花瓷亦作邀清供，终觉差池臭味咸。
咏物二十四首
作者：周凯
朝代：清

铁网曾教海底寻，拾来火树已成林。可怜出水无颜色，枉费渔翁一片心。
咏物二十四首
作者：周凯
朝代：清

锅盖呼名奈俗何，鲼称江赋亦传讹。澎湖唤作琵琶好，鱼更多于饭甑多。
咏物二十四首
作者：周凯
朝代：清

非石非虫亦非鳖，腹纹隐隐作螺纹。怜他枯绝偏能活，著醋依然匹耦分。
咏物二十四首
作者：周凯
朝代：清

鱼生八足背无鳞，海洞悠悠寓此身。偏有渔人来捕取，居然桀石欲投人。
咏物二十四首
作者：周凯
朝代：清

鹦鹉飞来大海中，绿毛红嘴宛然同。剧怜有翅身无足，谁把金绦锁玉笼。
客有言渔民捞拾贾舶货物不知贵重者感成绝句
作者：周凯
朝代：清

不识珍奇古有之，焚琴烹鹤实堪悲。燕窝菜煮伽蓝木，不熟何如食薯丝。洋印花绸为脚缠，嘉文草席当帆吹。世间暴殄知多少，莫笑渔人事倒施。
客有言渔民捞拾贾舶货物不知贵重者感成绝句·其一
作者：周凯
朝代：清

不识珍奇古有之，焚琴烹鹤实堪悲。燕窝菜煮伽蓝木，不熟何如食薯丝。
客有言渔民捞拾贾舶货物不知贵重者感成绝句·其二
作者：周凯
朝代：清

洋印花绸为脚缠，嘉文草席当帆吹。世间暴殄知多少，莫笑渔人事倒施。
寄台湾平远山观察庆诗以代柬
作者：周凯
朝代：清

澎湖一岛若可弃，乃与台厦相控援。屹立沧溟大海中，褊小疆隅难比县。不产禾苗产杂粱，习惯波涛业渔佃。去秋台飓风为灾，咸雨飞飞浪花溅。今春渤澥我开帆，海波阵阵心旌战。及抵澎山日已迟，人无人色面非面。那得薯丝煮为縻，但捞海菜日充咽。苟非义仓钱三千，民命不绝已如线。凤山徐令目见之，分查户口同二掾。酌济灾黎办八分，薯米金钱亦云遍。圣恩如海自汪洋，大府关心尤眷恋。蔡子澎湖特起才，献我新诗颇婉嬿。心伤梓里少多藏，社仓欲救饥馑荐。书生识见未云周，我读其诗心窃善。绸缪未雨小民知，康济同心吾辈见。社与义仓理则同，力苦澎民孱且倦。台阳乃是产米区，盍酌盈虚权通变。以补不足赖有馀，集众人力工易奠。拨数千石资澎湖，有备无患民欣忭。社仓义仓分或兼，官捐民捐从所便。常平额设有成规，兵米无多曾借碾。但令海岛富仓储，宿饱家家米价贱。旱潦倘或遇偏灾，岂作仓皇幕巢燕。我公台海颂神君，定有吁谟计安晏。同舟共济合献知，越俎代谋自嫌擅。作歌聊以当书笺，博得开缄一笑冁。来朝闻说好开船，怕见风涛笔先颤。
战堞
作者：周凯
朝代：清

将军才略不由人，百堵犹存战垒新。一自楼船下杨仆，遂教海岛缚卢循。纵横短堞能藏甲，仓卒馀艎敢问津。八阵图遗三峡水，至今想见用兵神。
抚恤六首答蔡生廷兰
作者：周凯
朝代：清

渺兹澎湖岛，汪洋当巨浸。哀哉澎湖民，颠连遭岁祲。山势若浮鸥，泛泛无庇荫。其土多斥卤，其宅少荫？。讨海以为食，刮井以为饮。薯芋与杂粮，全凭雨漉渗。贾舶一不通，居民口为噤。去秋八九月，台飓无乃甚。鼓浪成咸雨，飞洒等毒鸩。草根亦枯澜，牛羊先病？。风伯日怒号，波涛苦击揕。欲渔不敢出，欲籴无由赁。东邻与西舍，死殇相哭临。纵有贤司牧，力薄难为任。驰书飞告急，呼天空哑喑。吁嗟渤澥中，胡能同席衽。赖有贤司牧，劝民相赈贷。亟发义仓钱，户口资零碎。碾米借营仓，平粜付阛阓。劳劳相慰藉，教民且忍耐。些许奚足恃，家家食海菜。海菜亦可食，须杂薯与米。苟无薯与米，食之病且癠。肢体日浮肿，耳目日昏眯。渐与鬼为邻，救死恐莫递。况自秋徂春，瓶罍罄如洗。卖儿无人收，卖女空泣涕。朝朝望海天，伏地首九稽。海舟其速来，皇恩尚可徯。大府闻告急，飞章达天衢。檄令厦门道，就近携所需。帑金出厅库，薯丝购海嵎。剋期渡溟渤，未敢缓须臾。东海偏作剧，漂泊月有馀。幸不葬鱼腹，居然到澎湖。台阳镇道府，早檄大令徐。沈施二巡检，先后临灾区。折桅与断舵，倾覆尤堪虞。分投稽户籍，冒险忘捐躯。援照昔年例，火速开仓储。监放选绅士，手不假隶胥。老弱戴皇仁，襁负来于于。余也心孔亟，思民口可糊。计尔丁多寡，计尔家有无。计尔饔飧后，计尔刈穫初。务使沾实惠，普遍海之隅。恺泽实汪濊，臣工敢迂拘。蔡生澎湖秀，作歌以当哭。上言岁凶荒，下言民茕独。防患思社仓，加赈乞万斛。悲哉蔡生言，淋浪泪满幅。读书以致用，进生话款曲。澎湖蕞尔区，赋税无盈缩。地种网沪缯，贡饷不及六。生齿日以繁，大化久沐浴。岁供不加增，官输不加续。今以廿载粮，充尔万民腹。赈抚有成规，但期免沟渎。极次分贫穷，岂能恣所欲。止缘阻海风，来迟心愧恧。转瞬麦秋至，高粱望成熟。归告蚩蚩氓，安守毋多渎。卓哉蒋刺史，判澎已十年。视民如孙曾，呼之即来前。心伤澎民苦，双睫涕泪涟。死者赙以槥，病者医以钱。廉俸无多入，心馀力苦绵。尔民共见知，长官亦可怜。台阳各大吏，闻报心忧煎。筹款拨拯济，隔海目悬悬。使者自厦来，两地相周旋。薯丝十万石，计可尔命全。乃知社义仓，良法本前贤。苟无义仓钱，旦夕胡能延。当日劝输将，吝者犹戋戋。今既解此意，乐岁共勉旃。行当白大府，设法谋所先。仓实议增贮，贡税议暂蠲。一以抒民力，一以扶民颠。天灾降有由，由民心所致。休咎徵洪范，贞祥详礼记。降吉与降凶，其理明且易。疠疫及干戈，灾眚无二义。侧闻濒海民，见海舶失事。拯物不拯人，乘危抢夺肆。呼号瞑不援，转因以为利。上干天心和，降罚垂昭示。中岂无善良，罚遂及孥稚。从井或救人，嫂溺尚拯臂。尔民痛改悔，天心亦欣喜。适或再遇之，慎勿萌故智。救人在所急，量财酬高谊。苍苍有明威，可一不可二。斯言共记取，切莫视儿戏。既感覆帱恩，思享升平瑞。
抚恤六首答蔡生廷兰·其一
作者：周凯
朝代：清

渺兹澎湖岛，汪洋当巨浸。哀哉澎湖民，颠连遭岁祲。山势若浮鸥，泛泛无庇荫。其土多斥卤，其宅少荫？。讨海以为食，刮井以为饮。薯芋与杂粮，全凭雨漉渗。贾舶一不通，居民口为噤。去秋八九月，台飓无乃甚。鼓浪成咸雨，飞洒等毒鸩。草根亦枯澜，牛羊先病？。风伯日怒号，波涛苦击揕。欲渔不敢出，欲籴无由赁。东邻与西舍，死殇相哭临。纵有贤司牧，力薄难为任。驰书飞告急，呼天空哑喑。吁嗟渤澥中，胡能同席衽。
抚恤六首答蔡生廷兰·其一
作者：周凯
朝代：清
体裁：古风

渺兹澎湖岛，汪洋当巨浸。哀哉澎湖民，颠连遭岁祲。山势若浮鸥，泛泛无庇荫。其土多斥卤，其宅少荫�。讨海以为食，刮井以为饮。薯芋与杂粮，全凭雨漉渗。贾舶一不通，居民口为噤。去秋八九月，台飓无乃甚。鼓浪成咸雨，飞洒等毒鸩。草根亦枯澜，牛羊先病�。风伯日怒号，波涛苦击揕。欲渔不敢出，欲籴无由赁。东邻与西舍，死殇相哭临。纵有贤司牧，力薄难为任。驰书飞告急，呼天空哑喑。吁嗟渤澥中，胡能同席衽。
抚恤六首答蔡生廷兰·其三
作者：周凯
朝代：清

大府闻告急，飞章达天衢。檄令厦门道，就近携所需。帑金出厅库，薯丝购海嵎。剋期渡溟渤，未敢缓须臾。东海偏作剧，漂泊月有馀。幸不葬鱼腹，居然到澎湖。台阳镇道府，早檄大令徐。沈施二巡检，先后临灾区。折桅与断舵，倾覆尤堪虞。分投稽户籍，冒险忘捐躯。援照昔年例，火速开仓储。监放选绅士，手不假隶胥。老弱戴皇仁，襁负来于于。余也心孔亟，思民口可糊。计尔丁多寡，计尔家有无。计尔饔飧后，计尔刈穫初。务使沾实惠，普遍海之隅。恺泽实汪濊，臣工敢迂拘。
抚恤六首答蔡生廷兰·其二
作者：周凯
朝代：清

赖有贤司牧，劝民相赈贷。亟发义仓钱，户口资零碎。碾米借营仓，平粜付阛阓。劳劳相慰藉，教民且忍耐。些许奚足恃，家家食海菜。海菜亦可食，须杂薯与米。苟无薯与米，食之病且癠。肢体日浮肿，耳目日昏眯。渐与鬼为邻，救死恐莫递。况自秋徂春，瓶罍罄如洗。卖儿无人收，卖女空泣涕。朝朝望海天，伏地首九稽。海舟其速来，皇恩尚可徯。
抚恤六首答蔡生廷兰·其五
作者：周凯
朝代：清

卓哉蒋刺史，判澎已十年。视民如孙曾，呼之即来前。心伤澎民苦，双睫涕泪涟。死者赙以槥，病者医以钱。廉俸无多入，心馀力苦绵。尔民共见知，长官亦可怜。台阳各大吏，闻报心忧煎。筹款拨拯济，隔海目悬悬。使者自厦来，两地相周旋。薯丝十万石，计可尔命全。乃知社义仓，良法本前贤。苟无义仓钱，旦夕胡能延。当日劝输将，吝者犹戋戋。今既解此意，乐岁共勉旃。行当白大府，设法谋所先。仓实议增贮，贡税议暂蠲。一以抒民力，一以扶民颠。
抚恤六首答蔡生廷兰·其六
作者：周凯
朝代：清

天灾降有由，由民心所致。休咎徵洪范，贞祥详礼记。降吉与降凶，其理明且易。疠疫及干戈，灾眚无二义。侧闻濒海民，见海舶失事。拯物不拯人，乘危抢夺肆。呼号瞑不援，转因以为利。上干天心和，降罚垂昭示。中岂无善良，罚遂及孥稚。从井或救人，嫂溺尚拯臂。尔民痛改悔，天心亦欣喜。适或再遇之，慎勿萌故智。救人在所急，量财酬高谊。苍苍有明威，可一不可二。斯言共记取，切莫视儿戏。既感覆帱恩，思享升平瑞。
抚恤六首答蔡生廷兰·其四
作者：周凯
朝代：清

蔡生澎湖秀，作歌以当哭。上言岁凶荒，下言民茕独。防患思社仓，加赈乞万斛。悲哉蔡生言，淋浪泪满幅。读书以致用，进生话款曲。澎湖蕞尔区，赋税无盈缩。地种网沪缯，贡饷不及六。生齿日以繁，大化久沐浴。岁供不加增，官输不加续。今以廿载粮，充尔万民腹。赈抚有成规，但期免沟渎。极次分贫穷，岂能恣所欲。止缘阻海风，来迟心愧恧。转瞬麦秋至，高粱望成熟。归告蚩蚩氓，安守毋多渎。
新城
作者：周凯
朝代：清

澎湖天险不须城，剩有新城一角明。百尺颓垣无姓氏，几枝断戟堕沧瀛。贾帆叶叶湾前泊，戍鼓声声夜半鸣。何处俞龙前迹在，欲寻暗澳不知名。
施将军井歌
作者：周凯
朝代：清

井渫不食我心测，署东有井光黝黑。但足兵爨不及民，无乃虚此甘泉力。我闻当日施将军，驻师告天天如闻。六月炎熇苦赫烈，井泉迸出如流云。搜寻遗址妈宫左，井宽丈许石阑妥。可以汲供万人炊，但见井花开朵朵。灌婴诚感出飞泉，耿恭下拜焚香烟，将军真不让前贤。又闻避难白鹿洞，金钱豹子闻嘲讽。云台大将图仪容，从龙虎豹皆麟凤。即此一井系人思，千秋万岁澎民资。澎民凿井苦难竟，水碱砂顽石扐劲。口苦唇焦俟井旁，直比郁林井司命。此井不绝来源源，十三湾人同称庆，至今尚姓将军姓。
清明有感
作者：周凯
朝代：清

海上春光绝可怜，清明谁把柳条牵。馁而并及墦间鬼，不见飞飞插纸钱。
澎湖杂咏二十首和陈别驾廷宪
作者：周凯
朝代：清

澎湖闻说似蓬壶，排列山峦入画图。帆到未教风引去，神仙只是太清癯。裹头赤足发鬅鬇，手执鱼腥结坠行。卖得青钱买红芋，家家辟谷学长生。著来服色更离奇，说耐㛺赃海上宜。染就胭脂为颜色，非红非紫暮霞时。一篷驶出大洋中，绝小瓜皮不畏风。溷入波心捕鳇鲤，求财直欲到龙宫。山头看得独分明，阵阵鱼花水面轻。指点鸣榔打围去，渔人齐说好先生。投钱能向波中拾，三尺孩童水性知。手把青蚨穿白浪，钱唐漫说弄潮儿。谋生大半海为田，也把犁锄只望天。种得高粱兼薯米，七分收穫以丰年。番豆生来胜地瓜，油■磈磈出油车。粪田内地人争重，压载强于载海沙。东望台阳咫尺间，好风不怕石嶕顽。五更洋面平明到，习惯波涛自往还。阴阳屿对吉东西，近接婆娑洋面低。来去不须舟楫恃，跳身直可学凫鹥。虎井遥连大小猫，将军澳口仅容？。官差那敢来相问，打破商船物惯撩。人人海底作生涯，双眼红于二月花。最怕北礁礁畔过，雄关铁板锁长沙。妈宫澳里市廛饶，西屿前头好待潮。但愿船多什物贱，不需牛粪作柴烧。妇女耕渔力作同，荆钗裙布大家风。画眉亦有描新样，多半人家在妈宫。珍错从来说海边，石帆铁线采联翩。有时携向人间卖，七尺珊瑚不值钱。竞誇文石与空青，海底年来何处寻。剩有螺杯生理好，不教枉费琢磨心。好勇无如铁帽生，三年最怕换班兵。铜山南澳难同臭，一语参商械斗成。民气敦庞乐太平，鼠牙雀角少纷争。讼庭寂静閒无事，恰笑青青草不生。文风日上见蒸蒸，诗画琴棋亦擅能。言语不须愁鴂舌，强调鹦鹉学来曾。屈指何人先琢句，算来惟有施肩吾。黑皮年少红毛种，那见燃犀照采珠。
澎湖杂咏二十首和陈别驾廷宪·其一
作者：周凯
朝代：清

澎湖闻说似蓬壶，排列山峦入画图。帆到未教风引去，神仙只是太清癯。
澎湖杂咏二十首和陈别驾廷宪·其七
作者：周凯
朝代：清

谋生大半海为田，也把犁锄只望天。种得高粱兼薯米，七分收穫以丰年。
澎湖杂咏二十首和陈别驾廷宪·其三
作者：周凯
朝代：清

著来服色更离奇，说耐㛺赃海上宜。染就胭脂为颜色，非红非紫暮霞时。
澎湖杂咏二十首和陈别驾廷宪·其九
作者：周凯
朝代：清

东望台阳咫尺间，好风不怕石嶕顽。五更洋面平明到，习惯波涛自往还。
澎湖杂咏二十首和陈别驾廷宪·其二
作者：周凯
朝代：清

裹头赤足发鬅鬇，手执鱼腥结坠行。卖得青钱买红芋，家家辟谷学长生。
澎湖杂咏二十首和陈别驾廷宪·其二十
作者：周凯
朝代：清

屈指何人先琢句，算来惟有施肩吾。黑皮年少红毛种，那见燃犀照采珠。
澎湖杂咏二十首和陈别驾廷宪·其五
作者：周凯
朝代：清

山头看得独分明，阵阵鱼花水面轻。指点鸣榔打围去，渔人齐说好先生。
澎湖杂咏二十首和陈别驾廷宪·其八
作者：周凯
朝代：清

番豆生来胜地瓜，油■磈磈出油车。粪田内地人争重，压载强于载海沙。
澎湖杂咏二十首和陈别驾廷宪·其六
作者：周凯
朝代：清

投钱能向波中拾，三尺孩童水性知。手把青蚨穿白浪，钱唐漫说弄潮儿。
澎湖杂咏二十首和陈别驾廷宪·其十
作者：周凯
朝代：清

阴阳屿对吉东西，近接婆娑洋面低。来去不须舟楫恃，跳身直可学凫鹥。
澎湖杂咏二十首和陈别驾廷宪·其十一
作者：周凯
朝代：清

虎井遥连大小猫，将军澳口仅容？。官差那敢来相问，打破商船物惯撩。
澎湖杂咏二十首和陈别驾廷宪·其十一
作者：周凯
朝代：清
体裁：七言绝句

虎井遥连大小猫，将军澳口仅容�。官差那敢来相问，打破商船物惯撩。
澎湖杂咏二十首和陈别驾廷宪·其十七
作者：周凯
朝代：清

好勇无如铁帽生，三年最怕换班兵。铜山南澳难同臭，一语参商械斗成。
澎湖杂咏二十首和陈别驾廷宪·其十三
作者：周凯
朝代：清

妈宫澳里市廛饶，西屿前头好待潮。但愿船多什物贱，不需牛粪作柴烧。
澎湖杂咏二十首和陈别驾廷宪·其十九
作者：周凯
朝代：清

文风日上见蒸蒸，诗画琴棋亦擅能。言语不须愁鴂舌，强调鹦鹉学来曾。
澎湖杂咏二十首和陈别驾廷宪·其十二
作者：周凯
朝代：清

人人海底作生涯，双眼红于二月花。最怕北礁礁畔过，雄关铁板锁长沙。
澎湖杂咏二十首和陈别驾廷宪·其十五
作者：周凯
朝代：清

珍错从来说海边，石帆铁线采联翩。有时携向人间卖，七尺珊瑚不值钱。
澎湖杂咏二十首和陈别驾廷宪·其十八
作者：周凯
朝代：清

民气敦庞乐太平，鼠牙雀角少纷争。讼庭寂静閒无事，恰笑青青草不生。
澎湖杂咏二十首和陈别驾廷宪·其十六
作者：周凯
朝代：清

竞誇文石与空青，海底年来何处寻。剩有螺杯生理好，不教枉费琢磨心。
澎湖杂咏二十首和陈别驾廷宪·其十四
作者：周凯
朝代：清

妇女耕渔力作同，荆钗裙布大家风。画眉亦有描新样，多半人家在妈宫。
澎湖杂咏二十首和陈别驾廷宪·其四
作者：周凯
朝代：清

一篷驶出大洋中，绝小瓜皮不畏风。溷入波心捕鳇鲤，求财直欲到龙宫。
濒行蒋怿庵刺史徐幼眉大令施澹人沈荔江二巡检各以诗见遗分赠一律
作者：周凯
朝代：清

治谱鼍江卓卓传，吏才争说使君贤。料量闽海来千里，管领澎湖已十年。为政不虚呼父母，爱民何啻若曾元。首如蓬葆心如发，多少嗷鸿赖保全。君亦高阳旧酒徒，蕲山蕲水昔分符。黄州风月留诗草，赤嵌烟云入画图。难得天涯逢孺子，同来海上驻方壶。救荒真意流吟咏，何日重教剪烛俱。大武垄头一良掾，澎湖岛上见诗人。欲将饥溺同怀抱，漫说文章谒后尘。宝剑高吟风雨夜，瑶琴合奏海天春。鲲身鹿耳今归去，定有盈囊好句新。家本盐官住海陬，一官今又到瀛州。少年曾著三河策，好句频题八咏楼。忧乐关怀期有济，升沉分定不须谋。凤皇山色如屏障，好把新诗记壮游。
濒行蒋怿庵刺史徐幼眉大令施澹人沈荔江二巡检各以诗见遗分赠一律·其一
作者：周凯
朝代：清

治谱鼍江卓卓传，吏才争说使君贤。料量闽海来千里，管领澎湖已十年。为政不虚呼父母，爱民何啻若曾元。首如蓬葆心如发，多少嗷鸿赖保全。
濒行蒋怿庵刺史徐幼眉大令施澹人沈荔江二巡检各以诗见遗分赠一律·其三
作者：周凯
朝代：清

大武垄头一良掾，澎湖岛上见诗人。欲将饥溺同怀抱，漫说文章谒后尘。宝剑高吟风雨夜，瑶琴合奏海天春。鲲身鹿耳今归去，定有盈囊好句新。
濒行蒋怿庵刺史徐幼眉大令施澹人沈荔江二巡检各以诗见遗分赠一律·其二
作者：周凯
朝代：清

君亦高阳旧酒徒，蕲山蕲水昔分符。黄州风月留诗草，赤嵌烟云入画图。难得天涯逢孺子，同来海上驻方壶。救荒真意流吟咏，何日重教剪烛俱。
濒行蒋怿庵刺史徐幼眉大令施澹人沈荔江二巡检各以诗见遗分赠一律·其四
作者：周凯
朝代：清

家本盐官住海陬，一官今又到瀛州。少年曾著三河策，好句频题八咏楼。忧乐关怀期有济，升沉分定不须谋。凤皇山色如屏障，好把新诗记壮游。
留别八首和徐幼眉大令必观见赠韵
作者：周凯
朝代：清

澎湖东海控咽喉，万顷汪洋拟上游。赤嵌风云全在握，红毛城寨几经修。虎贲略地疆初辟，鳄浪滔天战未休。自入版图归奠定，将军不让吕婆楼。海外生民甸服荒，艟艨十万话沧桑。鲸鲵殄尽春风暖，戈镞耕馀夏雨凉。休养百年同上邑，沪缯三则少中藏。遍教台飓时为虐，颠沛渔童与蜑娘。偏灾入告廑宸怀，大府关心府库开。君自台阳奉檄至，我从厦口挂帆来。堪嗟飞雨皆成卤，欲避狂风那筑台。贾舶连番收内澳，阳春有脚幸春回。连日开仓日未中，纷纷户口散来公。竹寮花宅周中外，虎井猿坑计始终。贷金不愁园吏粟，回帆齐拜水仙宫。最怜从事偕施沈，一样焦劳夙夜同。簪花同到凤凰池，又共黄州剔藓碑。我亦江山领风月，今来瀛海把樽卮。谈深味有书生味，官好为殊俗吏为。只是年华驹影速，鬓毛相对各如丝。扶老携童送海滨，不堪情事说津津。灾祲上召天心怒，风浪先援虎口人。况是漳泉半同域，莫将肥瘠视如秦。好安耕凿勤渔钓，共享升平百岁春。蔡生才调解吟诗，惜别匆匆系别思。学行要遵先辈录，科名须及少年时。东山温饱非初志，北海疏狂惜大儿。但祝秋高鬐鬣壮，龙门烧尾顺风吹。将军肝胆吐平生，排列旌旗队伍明。话到借筹真善策，欢听比户有同声。归舟安稳天神福，攀袂殷勤父老情。客向东行我西去，海天回首望秋成。
留别八首和徐幼眉大令必观见赠韵·其一
作者：周凯
朝代：清

澎湖东海控咽喉，万顷汪洋拟上游。赤嵌风云全在握，红毛城寨几经修。虎贲略地疆初辟，鳄浪滔天战未休。自入版图归奠定，将军不让吕婆楼。
留别八首和徐幼眉大令必观见赠韵·其七
作者：周凯
朝代：清

蔡生才调解吟诗，惜别匆匆系别思。学行要遵先辈录，科名须及少年时。东山温饱非初志，北海疏狂惜大儿。但祝秋高鬐鬣壮，龙门烧尾顺风吹。
留别八首和徐幼眉大令必观见赠韵·其三
作者：周凯
朝代：清

偏灾入告廑宸怀，大府关心府库开。君自台阳奉檄至，我从厦口挂帆来。堪嗟飞雨皆成卤，欲避狂风那筑台。贾舶连番收内澳，阳春有脚幸春回。
留别八首和徐幼眉大令必观见赠韵·其二
作者：周凯
朝代：清

海外生民甸服荒，艟艨十万话沧桑。鲸鲵殄尽春风暖，戈镞耕馀夏雨凉。休养百年同上邑，沪缯三则少中藏。遍教台飓时为虐，颠沛渔童与蜑娘。
留别八首和徐幼眉大令必观见赠韵·其五
作者：周凯
朝代：清

簪花同到凤凰池，又共黄州剔藓碑。我亦江山领风月，今来瀛海把樽卮。谈深味有书生味，官好为殊俗吏为。只是年华驹影速，鬓毛相对各如丝。
留别八首和徐幼眉大令必观见赠韵·其八
作者：周凯
朝代：清

将军肝胆吐平生，排列旌旗队伍明。话到借筹真善策，欢听比户有同声。归舟安稳天神福，攀袂殷勤父老情。客向东行我西去，海天回首望秋成。
留别八首和徐幼眉大令必观见赠韵·其六
作者：周凯
朝代：清

扶老携童送海滨，不堪情事说津津。灾祲上召天心怒，风浪先援虎口人。况是漳泉半同域，莫将肥瘠视如秦。好安耕凿勤渔钓，共享升平百岁春。
留别八首和徐幼眉大令必观见赠韵·其四
作者：周凯
朝代：清

连日开仓日未中，纷纷户口散来公。竹寮花宅周中外，虎井猿坑计始终。贷金不愁园吏粟，回帆齐拜水仙宫。最怜从事偕施沈，一样焦劳夙夜同。
红毛城
作者：周凯
朝代：清

荒陬寂寞首频搔，但见掀天海上涛。劫历千羊馀白浪，城空百雉指红毛。尚留北角残基在，枉费南夷缩版劳。闻说荷兰皆失守，无来由处自深逃。
蒋怿庵刺史镛以雨花菜见遗
作者：周凯
朝代：清

虾笋黄州忆昔年，潘家酒肆几流连。雨花曾食春前菜，风味重尝海外天。生较雷菌犹缓缓，采同山荈自绵绵。忽停匕箸难为咽，惆怅澎民水藻鲜。
虎井沈城
作者：周凯
朝代：清

泗州没微桑，鄂州没洞庭。沧桑几变易，何况东海溟。虎井屿前有沈城，风狂浪涌无影形。秋水澄澈波渊渟，渔人下视见星星，女墙雉堞高伶俜。约略红毛城大小，殷红砖石苔藓青。不知何年落海底，中有败壁横窗棂。蔡生述之我则听，不敢乘舟窥视恐惊蛟龙醒，作歌聊向虎山铭。
西屿塔灯
作者：周凯
朝代：清

撑空一塔夜灯青，西屿峰头照杳冥。欲使贾帆归淼淼，不同渔火散星星。水中百怪惊光燄，岛上三更认影形。几费经营怀小谢，莫教风雨任飘零。
谢吴雪峰协戎朝祥赠千里镜
作者：周凯
朝代：清

将军海上建旌旄，曾破孙恩十万艘。虎帐一樽谈夏口，鲸波千里察秋毫。人来蓬岛重携手，匣赠奇珍肯解绦。且喜寰瀛清似镜，摩挲佩比吕虔刀。
赠妈祖宫住持转文
作者：周凯
朝代：清

吼声如虎耳堪憎，三月春风冷似冰。且向参寥烹活火，暂同无本说初乘。蓬瀛东去茫无岸，法相西来只此僧。我欲灯前證因果，打包何日解行縢。
赤壁矶石坊
作者：周凯
朝代：清
体裁：联

方袍幅巾，忆当年野老田夫，曾亲色笑；清风明月，看几辈才人学士，来读文章。
送蔡生台湾小试
作者：周凯
朝代：清

海外英才今见之，如君始可与言诗。志高元干空流辈，文愧昌黎敢说师。大木定邀宗匠斲，小疵先把俗情医。岛中相赠无长物，聊解春裘作馈遗。猎猎林风欲战时，一帆准拟厦门吹。翘才有馆堪投足，匡鼎能诗亦解颐。稿束牛腰相论定，气充鹏翮看飞驰。赠言且慰绸缪意，一夕匆匆惜别离。
送蔡生台湾小试·其一
作者：周凯
朝代：清

海外英才今见之，如君始可与言诗。志高元干空流辈，文愧昌黎敢说师。大木定邀宗匠斲，小疵先把俗情医。岛中相赠无长物，聊解春裘作馈遗。
送蔡生台湾小试·其二
作者：周凯
朝代：清

猎猎林风欲战时，一帆准拟厦门吹。翘才有馆堪投足，匡鼎能诗亦解颐。稿束牛腰相论定，气充鹏翮看飞驰。赠言且慰绸缪意，一夕匆匆惜别离。
道光壬辰1832三月十七日放洋
作者：周凯
朝代：清

东风稍杀北风劲，庶几可以借帆力。况有山神预告期，未敢迟延误晷刻。纵然掀簸我不妨，自矢平生志无惑。澎湖奈较台阳高，往来尚须几梭织。直到料罗最上头，南针方指巽方直。朝暾未起早开船，舵工转舵日中昃。犹恐太蚤不见山，驶回重把帆缭勒。此时舟行亦怖人，浪比山高穿崱屴。一起上欲干云霄，一落不知千万尺。天光黝黯水光黫，天水胶粘合成色。须臾月出冷无光，荡摇那辨轮盈蚀。堆成万片碧玻璃，滉漾转使中心恻。一舟难拟太仓稊，孑然中处我其一。人生纷攘亦何为，何啻蝼蚁分疆域。方兴浩叹忘颠危，出海请我舱中息。神奇怪异百不闻，襆被蒙头守缄默。天明试问澎湖山，但见毫芒一痕墨。心疲力倦双睫交，梦魂已入南柯国。
黄秋圃外委金以诗见呈率赠
作者：周凯
朝代：清

浪接天高望吼门，太邱祠畔定惊魂。澹台掷璧龙应避，景略谈兵虱共扪。骨可封侯奇相在，心忘涉险大波掀。岛中欲遍歌安宅，莫惮青螺与白猿。惊帆初卸袖诗篇，喜尔南冈家学传。勇早冠军推宿将，天教遗老富馀年。父书善读才方大，海澨虽平力要宣。记取昔擒徐道覆，飞将军此下楼船。
黄秋圃外委金以诗见呈率赠·其一
作者：周凯
朝代：清

浪接天高望吼门，太邱祠畔定惊魂。澹台掷璧龙应避，景略谈兵虱共扪。骨可封侯奇相在，心忘涉险大波掀。岛中欲遍歌安宅，莫惮青螺与白猿。
黄秋圃外委金以诗见呈率赠·其二
作者：周凯
朝代：清

惊帆初卸袖诗篇，喜尔南冈家学传。勇早冠军推宿将，天教遗老富馀年。父书善读才方大，海澨虽平力要宣。记取昔擒徐道覆，飞将军此下楼船。
明熹宗小斧
作者：周劼
朝代：清

委鬼当头政令弛，太阿之柄倒持矣。何事君王执斧柯，竞传儿戏深宫里。金字煌煌斧背镌，龙飞岁月明天启。九重宴坐一事无，镇日摩挲此奇技。惜把铦锋误指挥，不斩貂珰斩正士。庙堂钟虡叹销沈，内殿旋闻斧声起。从来淫巧荡君心，无愁岂是真天子。此铁何人铸六州，大错几将神器徒。
仙李园大门联
作者：周升桓
朝代：清
体裁：联

一带林塘诗境界；四时花果隐生涯。
故衣
作者：周卓
朝代：清
体裁：七言律诗

与我周旋伴古琴，十年留得故交心。东风酒醉痕犹浅，南浦人行泪更深。偶著暗蓑横笛短，惯敲明月度寒砧。依依泉石何须化，未许尘埃一点侵。
暮春写怀·其一
作者：周卓
朝代：清
体裁：七言律诗

邻壁匆匆长女萝，风光深惜雨中过。桃花落尽西施泪，柳絮飞残道蕴歌。期望悲来惊老大，功名悔在误蹉跎。闲愁两鬓蓬松白，无计留春手自搓。
暮春怀友
作者：周卓
朝代：清
体裁：五言律诗

分手动经年，遥山起宿烟。客归千里棹，春老百花天。远树流云外，野桥新水边。美人音问杳，相忆暮江前。
村居
作者：周卓
朝代：清
体裁：五言律诗

水绕东西路，桥通四五家。凫鸥时出没，竹树任槎枒。座有眠琴石，门无载酒车。春光还未尽，篱落剩残花。
江行
作者：周卓
朝代：清
体裁：五言律诗

淼淼接晴空，苍茫西复东。涛飞两岸雪，帆饱一江风。秋树高低绿，斜阳浅淡红。回头天际望，归思乱流中。
白菊
作者：周卓
朝代：清
体裁：七言律诗

冰心一点对斜阳，帘卷西风小院香。千古至交唯阮籍，半生深恨类冯唐。秋光总是常依月，高节如何只爱霜。不见王宏来送酒，孤撑阶下傲群芳。
盆梅
作者：周卓
朝代：清
体裁：七言律诗

霜华淡薄映瑶尊，一簇疏枝傍榻温。梦到松窗春有迹，云依书案月无痕。清香时沁诗人骨，缟袂来藏处士魂。叹息何郎一去后，吟怀愁绝更谁存。
秋夜怀友
作者：周卓
朝代：清
体裁：古风

月光淡欲流，秋声在庭树。阶前乱蛩吟，花上见寒露。何处笛声悲，美人怨迟暮。仰见一鸿飞，借问江村路。
荷包牡丹
作者：周卓
朝代：清
体裁：七言律诗

国色从来重洛阳，独开生面斗新妆。流霞自昔原如绮，盛露于今别有囊。赏去恰宜金缕曲，摘来应叠女儿箱。裙腰更有青青草，引得春闺几日忙。
挽郭嵩焘联
作者：周发潜
朝代：清
体裁：联

中外仰台垣，八月仙槎，海国同悲张博望；乡邻经冢舍，一抔坟土，山名犹重鲁朱家。
挽郭嵩焘联
作者：周发藻
朝代：清
体裁：联

斯邱地气以人灵，画江山外湄江水；近代乡贤谁鼎峙，李文恭后左文襄。
挽彭玉麟联
作者：周吉云
朝代：清
体裁：联

奇气激风云，自投笔从戎，国家再起；大名垂宇宙，竟鞠躬尽瘁，朝野同悲。
江城
作者：周向青
朝代：清

江城高下尽楼台，眼见清明羯鼓催。笋箨半因雷后坼，杏花偏向雨中开。春江沙暖鱼先出，深巷泥空燕未来。如此风光真不恶，未妨头白簿书堆。
挽张百熙联
作者：周启英
朝代：清
体裁：联

辟五千余年新学界，综英俄德法，萃集儒林，帝国启文明，寰海之间齐向化；布二万方里大邮传，统南朔东西，开通王道，天朝崇褒奖，九京彝夏亦衔恩。
岳州
作者：周启运
朝代：清

九派长江浩荡来，巴州古号小蓬莱。台能铸鼎千年在，楼为临湖四面开。旧井潮寒空忆柳，仙山水冽尚呼梅。不知家住湘西客，日过湘君醉几回。风景何曾逊六桥，只添弱柳一千条。湘娥尽日梳高髻，楚女于今学细腰。客上紫荆吹铁笛，人过青草住兰桡。湖山却有埋香恨，北郭云深厝二乔。
岳州·其一
作者：周启运
朝代：清

九派长江浩荡来，巴州古号小蓬莱。台能铸鼎千年在，楼为临湖四面开。旧井潮寒空忆柳，仙山水冽尚呼梅。不知家住湘西客，日过湘君醉几回。
岳州·其二
作者：周启运
朝代：清

风景何曾逊六桥，只添弱柳一千条。湘娥尽日梳高髻，楚女于今学细腰。客上紫荆吹铁笛，人过青草住兰桡。湖山却有埋香恨，北郭云深厝二乔。
汉阳舟次读张南山大令听松庐诗集题此奉赠
作者：周启运
朝代：清

我舟发襄阳，适逢蜀西客。为谭船山诗，卓荦多奇格。昨过汉江署，又遇诗中伯。一见心已倾，盛名久赫赫。君家诗有源，曲江体堪式。二公实继声，粤蜀气不隔。肯念苔岑缘，贻我松庐册。盥露出琅编，一读一寻绎。古调能独弹，灵境皆新辟。精如丽水金，润如蓝田璧。清如霜鹤音，健如云鹏融。大声发水上，蛟龙丧魂魄。读罢烛花残，不知东方白。齿余兰芬多，眼觉沧溟窄。以兹集众誉，实得非幸获。近今作家众，人人据吟席。四离或不闻，六迷良未释。华丽涉虚浮，高澹邻迂僻。岂知思无邪，一言蔽三百。老杜忠爱心，即此温厚泽。君才不可量，君行固无慝。笃实有光辉，允承千年脉。具此玉堂器，宜通金闺籍。如何佛已成，转同仙偶谪。赤壁鹤曳轮，黄州凫飞舄。梦得自多才，韩愈非可惜。天教政学兼，咏歌通保赤。人生不朽三，德言功并饬。宓琴有遗音，言弦岂小术。所望大雅材，风流追古昔。
清明改舟由鹗城卞河晋发沙阳
作者：周启运
朝代：清

鄂渚轻寒迄未消，柁牙移处趁归潮。桃花有意随帆影，流出东风第一桥。
香溪
作者：周启运
朝代：清

闻说香溪水，神仙旧有家。岸低风簇浪，滩浅石笼沙。入盏浑疑酒，当垆可试茶。昭君已北嫁，空自衬朝霞。
题叶调元《汉口竹枝词》
作者：周启高
朝代：清
体裁：古风

江山全仗文章楬，石烂海枯文不灭。汉皋地属江汉冲，舟车辐辏红尘热。长街廿里居民禳，逐末容易充其囊。轻裘肥马富豪子，翠羽明珠窈窕娘。六朝风月孰为主，素口蛮腰妙歌舞。不数金陵十二楼，何论临淄三百户。后湖亦是销金锅，鱼龙百戏相婆娑。游观士女纷如织，茶坊无日无笙歌。繁华世界风流薮，南柯春梦浓于酒。蜗上危墙易涸涎，蝇钻故纸孰回首。先生本是餐霞人，壮游偶踏楚中尘。佛眼婆心两团结，意之所到笔有神。嬉笑怒骂成文字，胸有明珠能记事。方俗详明桂海篇，风情点染烟花志。蛮音鴂舌供挥毫，扬子方言搜辑劳。温犀秦镜一以照，妍媸万状将焉逃。终篇灾异更奇绝，水火无情笔有舌。羽声忽变徵声歌，墨膏洒作斑斑血。我读公诗如听琴，泠泠解得弦外音。又如迦叶见我佛，微笑悟彻拈花心。风人体制离骚笔，开函隐隐闻歌泣。直是前贤谕俗文，休猜汉上题襟集。
夜雨独酌
作者：周命佐
朝代：清
体裁：古风

苦雨如俗辈，推之去不得。好日如远人，光辉照异国。夜读青莲诗，直与老仙即。飘飘凌云气，能雄我酒力。纸尾堕灯花，玉虫变点墨。呼儿煖寒酤，檐溜尚逼仄。洗尽园林红，东风亦哑默。明朝炊湿薪，老妻预作色。
钟五柳有自寿诗予和其韵
作者：周命佐
朝代：清
体裁：七言律诗

任运无心揽辔清，海鸥狎后两同盟。须知藿食天难问，直有荷衣梦不惊。双颊丹砂新酒态，一拳黄鹤旧诗名。自觞自咏何潇洒，赓和难伸素友情。
百子池
作者：周嘉猷
朝代：清
体裁：七言律诗

汉苑恩深同辇时，宜男灵瑞祝芳池。莲抛红粉垂多子，玉映蓝田种有期。百尺楼台秋远近，九光镫火夜迷离。于阗仙乐谁闻得，佳话流传到侍儿。
酬张大诚然天津见寄即用原韵
作者：周嘉猷
朝代：清

我似栖林鸟，君如破浪船。此间春又老，何地月重圆。客梦依乡井，离愁入旧年。清樽话畴昔，期在五云边。
长生殿
作者：周嘉猷
朝代：清
体裁：七言律诗

天上人间思渺茫，骊山星月映霓裳。千秋未了来生愿，百劫难消此夜香。银汉迢迢怜对影，金钗密密誓回肠。楼东亦有承恩处，可记珍珠一斛量。
乾隆万寿灯联
作者：周嘉璧
朝代：清
体裁：联

稽古帝王，几见在位六十载；惟圣天子，端宜享国千万年。
代挽建安陈大令联
作者：周嘉璧
朝代：清
体裁：联

建水咽悲声，嗟遗爱徒存，耆老难留神父驾；川河联远派，信吾宗必大，子孙能读太丘书。
代贺某明府伯母寿联
作者：周嘉璧
朝代：清
体裁：联

老福懋鸣祺，庆宝婺珠团，慈云锦簇；稀年赓燕喜，正朱樱夏熟，翠麦秋登。
代贺韩鼎晋寿联
作者：周嘉璧
朝代：清
体裁：联

福地驻骢轩，倬汉文星光紫极；师门赓燕喜，全闽多士拜青箱。
嘉庆60万寿福州经坛联
作者：周嘉璧
朝代：清
体裁：联

功既成矣，世既贞矣，参天贰地；鼚乎鼓之，轩乎舞之，蹈德咏仁。
嘉庆60万寿福州经坛联
作者：周嘉璧
朝代：清
体裁：联

呼万岁者三，康疆逢吉；等百王而上，福禄来崇。
嘉庆60万寿福州经坛联
作者：周嘉璧
朝代：清
体裁：联

如大海潮音，衢歌祝圣；比恒河沙数，寿宇添筹。
嘉庆60万寿福州经坛联
作者：周嘉璧
朝代：清
体裁：联

届二十四年，初周斗极；祝万八千岁，远绍天灵。
嘉庆60万寿福州经坛联
作者：周嘉璧
朝代：清
体裁：联

帝命式九围，俾缉熙于纯嘏；皇敛时五福，用敷锡厥庶民。
挽百龄寿母联
作者：周嘉璧
朝代：清
体裁：联

纪宪算一百龄，人瑞旌坊，玉镇金屏钦太母；届荚辰十二月，仙真返旆，丹山翠水迓灵妃。
贺林元英太母寿联
作者：周嘉璧
朝代：清
体裁：联

诵金经六千言，梵呗齐宣，花雨纷飞长至日；会瑶仙三百辈，霓裳同奏，吉云长护古稀人。
贺林君中举联
作者：周嘉璧
朝代：清
体裁：联

君于阴德修之应；我读贤书喜欲狂。
贺林君迁居联
作者：周嘉璧
朝代：清
体裁：联

香草犹留名士韵；小斋好读古人书。
贺林岳祖母七十寿联
作者：周嘉璧
朝代：清
体裁：联

葭管又吹春，颖水堂中绵暮景；莱阶齐祝嘏，丈人峰顶拜慈云。
贺沈君中举联
作者：周嘉璧
朝代：清
体裁：联

锻炼文章，修成月府；翱翔霄汉，遇顺风毛。
贺王某司狱寿联
作者：周嘉璧
朝代：清
体裁：联

治狱有阴功，东海于公真厚德；长生留妙诀，南昌梅尉是仙班。
贺蒋太学双寿联
作者：周嘉璧
朝代：清
体裁：联

一骑簇红尘，扫径客邀羊仲至；双星周紫极，圜桥人挽鹿卓看。
贺陈君中举联
作者：周嘉璧
朝代：清
体裁：联

虎榜终酬磨铁志；鹿筵争看斲轮才。
贺陈希贤寿联
作者：周嘉璧
朝代：清
体裁：联

堂无案牍，室有琴书，莫讶斯人不出；日似小年，图开大衍，尽容老子寻欢。
贺陈希贤寿联
作者：周嘉璧
朝代：清
体裁：联

饮且尽碧筒杯，介寿恰怜天贶节；游何必赤松子，闲身便是地行仙。
新绿
作者：周嘉生
朝代：清

空庭客散集鸣禽，绕屋千章树气森。影复余花生画静，路迷乳燕识春深。乍过风处才通日，好放晴时又作阴。不是卷帘人易倦，天涯一望总关心。
登大梁城楼
作者：周在延
朝代：清

秋草平堤旧战场，城隅满目尽垂杨。雁声带影经嵩少，山色连云认太行。乐府新词声寂寞，西亭残卷事悲凉。《梦华录》续肠堪断，依旧金梁月似霜。
送吴冠五至历城
作者：周在延
朝代：清

白云缥缈唱骊歌，朔雁迎帆渡大河。自昔吴公天下少，至今名士济南多。探奇莫负劳山约，观礼应先阙里过。齐鲁当年战友在，烦君问讯近如何。
同湘灵苍略远度集饮瑶星松风阁
作者：周在建
朝代：清

江远轩窗静，登楼逸兴同。高歌惊鹤梦，落日醉松风。白社人还聚，青山意不穷。笑看鸦影乱，城市晚烟笼。
牛首次黄自先别驾壁上韵
作者：周在建
朝代：清

何处登临胜，清秋天阙间。半林黄叶路，一带夕阳山。帆过江仍静，云归衲更闲。此中宜对月，梯好不须攀。
寄怀冯青门次陇客弟韵
作者：周在浚
朝代：清

传家清白有渊源，百卷残书拥一轩。论少绝交讥到溉，世无知己叹虞翻。英雄埋没归黄土，壮士萧条掩席门。万事无如杯酒好，桔槔亭畔自锄园。
将归青齐先送云岩兄返大梁
作者：周在浚
朝代：清

太行南接黄河岸，一片帆开古汴州。欲去空劳亲串望，将归翻使弟兄愁。乱云碛里驱羸马，落日城边拥敝裘。叹息故园多难后，洪涛又报决商丘。
秦淮竹枝词
作者：周在浚
朝代：清

布幔朱阑饰彩舟，少年箕踞放中流。三弦拨动《凉州》调，故老听来尽白头。端阳节近说青溪，芳草门前踏作泥。到得秋来人寂寞，月明衰柳夜乌啼。北人才得解征鞍，也学吴侬事事酸。金碗银盘都不用，素磁月下试龙团。
秦淮竹枝词·其一
作者：周在浚
朝代：清

布幔朱阑饰彩舟，少年箕踞放中流。三弦拨动《凉州》调，故老听来尽白头。
秦淮竹枝词·其三
作者：周在浚
朝代：清

北人才得解征鞍，也学吴侬事事酸。金碗银盘都不用，素磁月下试龙团。
秦淮竹枝词·其二
作者：周在浚
朝代：清

端阳节近说青溪，芳草门前踏作泥。到得秋来人寂寞，月明衰柳夜乌啼。
紫骝马
作者：周在浚
朝代：清

爱妾不辞换，金鞭且莫挥。踏花公子醉，射猎故侯归。蹀躞嘶芳草，骄腾乱夕晖。道人重神骏，何必透重围。
送倪闇公游晋阳
作者：周在浚
朝代：清

唐殿隋宫满白蒿，汾河千古尚滔滔。当年客里驱羸马，此日樽前赠佩刀。极目彤云沙塞远，荒城落日太行高。晋祠过我留题处，难老泉头罄浊醪。
送屈翁山返岭南
作者：周在浚
朝代：清

先生奇绝处，直似李青莲。心爱飞仙术，诗多游侠篇。千金轻一诺，孤剑历三边。归隐罗浮顶，梅花伴醉眠。
六十自遣六首
作者：周在镐
朝代：清

虚度光阴六十春，无端暮景倏催人。不堪白发飘萧态，依旧青衫落拓身。漫赋招魂悲卫玠，恒思好客学陈遵。撇开烦恼惟寻乐，甘作人间一散民。四十生儿不算迟，六旬预算抱孙儿。含饴有望难如愿，传砚须知尚待时。老子虽无诒后谷，女孙也会解人颐。年诚可向情天借，伫见麒麟手抱持。青毡坐破弃多年，懒读还耕下噀田。愤世甘教儿废学，安贫幸赖妇能贤。垂青无眼原知命，坦白居心好对天。扫尽咿唔呫哔苦，而今快乐过从前。生平不解发牢骚，气概元龙窃自豪。舐犊老牛私愿慰，失群孤雁唳声高。颜因中酒红生晕，鬓似经霜白到毫。光霁胸襟师我祖，别无家法示儿曹。强求名利笑徒然，富贵从来权在天。运到穷时休妄进，路难行处莫争先。但无债避贫何碍，偶把书看倦即眠。退一步思心自适，儿顽当作是儿贤。富贵底事问苍苍，儿女无多债易偿。老去多情输杜牧，近来好懒学嵇康。文章清似一瓶水，家业穷无十亩桑。衣食粗完身亦健，乾坤容得我清狂。
六十自遣六首·其一
作者：周在镐
朝代：清

虚度光阴六十春，无端暮景倏催人。不堪白发飘萧态，依旧青衫落拓身。漫赋招魂悲卫玠，恒思好客学陈遵。撇开烦恼惟寻乐，甘作人间一散民。
六十自遣六首·其三
作者：周在镐
朝代：清

青毡坐破弃多年，懒读还耕下噀田。愤世甘教儿废学，安贫幸赖妇能贤。垂青无眼原知命，坦白居心好对天。扫尽咿唔呫哔苦，而今快乐过从前。
六十自遣六首·其二
作者：周在镐
朝代：清

四十生儿不算迟，六旬预算抱孙儿。含饴有望难如愿，传砚须知尚待时。老子虽无诒后谷，女孙也会解人颐。年诚可向情天借，伫见麒麟手抱持。
六十自遣六首·其五
作者：周在镐
朝代：清

强求名利笑徒然，富贵从来权在天。运到穷时休妄进，路难行处莫争先。但无债避贫何碍，偶把书看倦即眠。退一步思心自适，儿顽当作是儿贤。
六十自遣六首·其六
作者：周在镐
朝代：清

富贵底事问苍苍，儿女无多债易偿。老去多情输杜牧，近来好懒学嵇康。文章清似一瓶水，家业穷无十亩桑。衣食粗完身亦健，乾坤容得我清狂。
六十自遣六首·其四
作者：周在镐
朝代：清

生平不解发牢骚，气概元龙窃自豪。舐犊老牛私愿慰，失群孤雁唳声高。颜因中酒红生晕，鬓似经霜白到毫。光霁胸襟师我祖，别无家法示儿曹。
寿张少泉师七十
作者：周在镐
朝代：清

龙砂遗老望如仙，林下优游二十年。古佛从来居福地，贞松不碍历霜天。名山事业承先绪，广厦经营庇后贤。吾爱吾庐饶乐趣，新诗四集手亲编。三年报最号循良，所到恩留召伯棠。锦绣洛阳新管领，风流京兆旧书香。仁慈生佛千家诵，孝友清芬七叶长。一洗儒生迂腐气，使君原自不寻常。循儒循吏两评衡，一贯原来道并行。宰相执经称弟子，长官讲学当先生。文章旧价留江上，桃李新阴满帝京。我亦春风陪末座，不才惭愧未成名。才人老去伴岩阿，赢得长生劫不磨。琴鹤归来身健在，木鸡养到气平和。著书时染淋漓笔，宴客新成安乐窝。城北徐公归里晚，莼鲈饱食让公多。东山再起不多年，医国无方去浩然。老我林泉侪木石，任他沧海变桑田。风潮汹汹何时息，鼙鼓声声遍地传。独有期颐长寿佛，放开冷眼看青天。
寿张少泉师七十·其一
作者：周在镐
朝代：清

龙砂遗老望如仙，林下优游二十年。古佛从来居福地，贞松不碍历霜天。名山事业承先绪，广厦经营庇后贤。吾爱吾庐饶乐趣，新诗四集手亲编。
寿张少泉师七十·其三
作者：周在镐
朝代：清

循儒循吏两评衡，一贯原来道并行。宰相执经称弟子，长官讲学当先生。文章旧价留江上，桃李新阴满帝京。我亦春风陪末座，不才惭愧未成名。
寿张少泉师七十·其二
作者：周在镐
朝代：清

三年报最号循良，所到恩留召伯棠。锦绣洛阳新管领，风流京兆旧书香。仁慈生佛千家诵，孝友清芬七叶长。一洗儒生迂腐气，使君原自不寻常。
寿张少泉师七十·其五
作者：周在镐
朝代：清

东山再起不多年，医国无方去浩然。老我林泉侪木石，任他沧海变桑田。风潮汹汹何时息，鼙鼓声声遍地传。独有期颐长寿佛，放开冷眼看青天。
寿张少泉师七十·其四
作者：周在镐
朝代：清

才人老去伴岩阿，赢得长生劫不磨。琴鹤归来身健在，木鸡养到气平和。著书时染淋漓笔，宴客新成安乐窝。城北徐公归里晚，莼鲈饱食让公多。
题谢孝子侍疾图
作者：周在镐
朝代：清

当年谢孝子，追述自玄孙。至行堪坊表，披图见泪痕。树萱勤护惜，尝药几寒温。若得王祥配，乌衣古弟昆。
题谢节母篝灯刻子图
作者：周在镐
朝代：清

谢子我契友，耿介世罕偶。视我一副图，珠玉满卷首。图以课子名，嘱我题其后。披图玩再三，知君有贤母。君本是少孤，庭训未亲受。母曰父有言，书香宜世守。我自丧汝父，纺织不离手。汝乃是男儿，父薪当荷负。日从名师游，学饱窥二酉。夜为日之馀，董言还记否。寸阴如拱璧，虚掷谁之咎。继晷膏可焚，青灯味耐久。机声和书声，轧轧寒侵肘。冷露滴茅茨，清风款户牖。残月落三更，光芒寒星斗。谢子当斯时，图书拥左右。母顾为欢颜，我儿孝足取。自古贤母氏，竞推欧与柳。画荻继丸熊，名并垂不朽。
题赵焕文茂才殉节纪四首
作者：周在镐
朝代：清

十战秋风落拓身，青杉襟上泪痕新。到今报国摅忠愤，还是当年下第人。汉帜高张万众欢，伤心独自泪汍澜。可怜十载寒窗士，乞丐投河一例看。忍死须臾大节更，君家承旨尚偷生。流传书画人争宝，试比君名孰重轻。三贤庙里旧论文，坛坫尘封冷夕曛。留作君家乾净土，他年香火与平分。
题赵焕文茂才殉节纪四首·其一
作者：周在镐
朝代：清

十战秋风落拓身，青杉襟上泪痕新。到今报国摅忠愤，还是当年下第人。
题赵焕文茂才殉节纪四首·其三
作者：周在镐
朝代：清

忍死须臾大节更，君家承旨尚偷生。流传书画人争宝，试比君名孰重轻。
题赵焕文茂才殉节纪四首·其二
作者：周在镐
朝代：清

汉帜高张万众欢，伤心独自泪汍澜。可怜十载寒窗士，乞丐投河一例看。
题赵焕文茂才殉节纪四首·其四
作者：周在镐
朝代：清

三贤庙里旧论文，坛坫尘封冷夕曛。留作君家乾净土，他年香火与平分。
扶竹
作者：周士俊
朝代：清

满园风雪几枝眠，君本无心肯乞怜。高节岂因寒便改，清操应为励弥坚。谁教岁晚伤迟暮，惯历穷阴渐自然。松柏比邻时慰藉，莫嫌筇杖与扶颠。
扬州
作者：周士彬
朝代：清

青楼歌舞胜杭苏，花月神仙总一途。骑鹤腰缠争艳羡，无人解道董江都。
营巢燕
作者：周士彬
朝代：清

双燕衔泥葺巢垒，飞去飞来掠烟水。巢成抱卵意苦辛，忍饥终日伏巢里。哺养新雏四五子，冲风冒雨寻鱼蚁。燕雏羽弱飞难起，母燕呢喃翔复止。一朝相引向天飞，子去母归谁顾视。独有前林慈乳乌，衔恩反哺情无已。
虫灾艰食赋以遣意
作者：周士彬
朝代：清

力稼冀有秋，螟蟊害摩芑。非无负郭田，突烟寒不起。携镵斸土芋，矻矻云山里。盈筐遂忘疲，持归饷妻子。杜陵劳拾橡，柴桑欣采苡。身悴神常怡，先民安素履。喈喈林杪禽，饱葚声欢喜。何人抱穷愁，戚戚成愚鄙。抚琴写素怀，松月明窗几。天怜乐饥人，丰年行转矣。
江晚
作者：周士清
朝代：清

白日忽西匿，一江风色寒。篷声轰战雨，篙力健争滩。魂梦蛟龙怯，稻粱鸿雁难。遥怜思妇泪，何似水漫漫。
西山怀古
作者：周士皇
朝代：清

月照残崖鸟乱鸣，乡州井里尚榛荆。寒流犹绕吴王垒，暮雨空催白帝城。古木有阴堪避暑，荒山无地可谋耕。逢人若道英雄事，惟有江流不断声。
和袁小午阁学还朝留别韵
作者：周士键
朝代：清

忆从淮甸望如仙，宾从南楼散似烟。橐笔重依长乐驿，题襟又送郁林船。星辰曳履趋蓬岛，泥雪留诗纪辋川。内召漫劳轻惜别，中朝侧席正求贤。
重九登高和赵莲友用贾运生韵
作者：周士键
朝代：清

搔首问青天，奇事古未有。卓卓邦之良，伐木难求友。彼哉复彼哉，蝇营而狗苟。遇合转有期，黄金印悬肘。岂真造物心，厚薄薄者厚。施报终循环，祸福暂杂糅。慎勿快一时，而贻子孙丑。世路何险巇，凛若驭索朽。大千世界中，岂容此辣手。名利与恩怨，锢人如枷杻。静悟得真诠，俗尘几抖擞。我友赵泾川，同心坚素守。时正届重阳，邀朋置酒瓿。酒酣析此理，细比牛毛剖。整顿入新时，诗如狮子吼。我为进一解，负人人亦负。何如息所营，事事居人后。澹泊葆天真，毋为戎之首。乡居学老农，躬耕十余亩。冠带不能拘，群小不得纠。徜徉以俟时，终当得所偶。否侧伏草间，高歌将进酒。
挽张百熙联
作者：周声洋
朝代：清
体裁：联

易名与仪徵献县相同，岂必书编提要，集著研经，惟振兴大陆学风，教育家允推初祖；立朝在南川小山之后，即今被赐陀罗，像觇铜铸，试历数长沙人物，荣哀录独有千秋。
挽郭嵩焘联
作者：周声浣
朝代：清
体裁：联

湘邦耆旧数经师，早看元老勋名，出为阃外范韩，入亦禁中颇牧；海国皇华自公始，要识荩臣志业，功似和戎魏绛，心非凿空张骞。
磨碑诗
作者：周夔
朝代：清
体裁：七言律诗

从公几度戴星过，返辔重经白水河。忽睹碑文思晚盖，怕贻圭玷可先磨。事传民口无因少，镌入人心有愧多。倩仿平淮西刬去，任讥没字免沿讹。
偕胡西垞稚威读书石林禅房张尔康赵韫山各以诗寄次韵奉寄
作者：周大枢
朝代：清

不妨丈室共谈禅，懒读《南华》第一篇。成佛未甘居谢后，论文那得在卢前。听钟野寺千山里，打桨寒塘万柳边。浮世积埃安可问，此生木榻会须穿。
寄家让谷古北口
作者：周大枢
朝代：清

怅望长城万里强，地形人意两苍茫。新诗悲壮横孤角，古垒峥嵘吊夕阳。散牧千蹄边草白，射雕几片阵云黄。书生弱翰功名晚，不及军中有蹶张。
春夜听雨
作者：周大枢
朝代：清

东风吹不断，疏响入潇潇。酒醒镫初晕，人来梦未遥。散春连远陌，润物到枯条。他日添新涨，留痕绿未消。
汉宣帝行镫铜槃歌
作者：周大枢
朝代：清

周秦以前不易得，博古争求汉时物。行镫无檠制河东，上有啬夫名字勒。曾孙才类武帝雄，独以赏罚综群釭工。黄龙五凤作年纪，生平好尚将毋同。夜向甘泉祠太乙，羽盖芝旗拂云出。铜衔烛耀天衢，影落星河上白日。一自黄貂易黑貂，诸陵松柏风萧萧。此镫流落亦何惜，玉碗犹闻出市朝。土花分紫波分绿，更阅千年如电速。弃掷云泥两不知，高岸人间几成谷。翰林先生癖嗜古，入肆殷勤赎五羖。归来著手日摩挲，爱剧红肌十五女。一曲雕龙感慨生，转令旧事忆西京。铜槃只是无言语，何限千秋万古情。
海云歌
作者：周大枢
朝代：清

吾闻海上三神仙，曾城十二虚无间。巨鳌赑屃顽申秃，乘风徙去乘潮还。秦皇汉武无仙骨，不见金银耀宫阙。定识徐栾非浪言，真有蓬壶浮硉矹。东牟秋晚碧宇澄，阳乌浴翼投沧溟。浮云一朵起天际，绵邈千里连苍青。奇峰复岭倏腾掷，五岳真形变顷刻。赤城霞标建高紫，匡君瀑布垂修白。卧对真如宗少文，琴响泠冷动四壁。忽从浮槎弱水西，丹邱缥缈望丹梯。栖台百座林端出，鸾鹄千群烟际迷。拍肩把袂飞仙人，毵㲚羽服青霞裙。呼之欲下不肯下，笑我裋褐身贱贫。我宁住世趋埃尘，略欲识字窥皇坟。但作顽仙何足珍，上界官府还纷纷。亦有赤砂与白鹄，行人牛马车轮囷。若烟非烟缦五色，窈窕锦绣开青旻。信知造化弄奇诡，不独珠宫幻蜃市。我作长歌歌海云，萧萧声卷秋风起。
雨夜
作者：周大枢
朝代：清

雨后江村路，新泥屐齿加。夕阳明晚稻，秋水倒疏花。碧岫披云出，红楼带树斜。渺然成独立，归咏后栖鸦。
寻鲍明远读书台故址
作者：周大槐
朝代：清
体裁：古风

我慕参军才，朅来访遗址。高台吟悲风，参军不可起。忆自永嘉后，文章惭萎靡。大雅既不作，龟黾乱宫徵。参军于其间，邈然独高视。晋宋可胸吞，颜谢差角犄。名高虑招尤，服美畏人指。才尽岂文通，韬晦自吝鄙。一家有令晖，清言亦复绮。想当燕坐时，唱酬频戾止。六代久荒凉，参军尚在耳。读书台虽空，读书人未死。
赋得疏雨滴梧桐
作者：周大绶
朝代：清
体裁：五言律诗

金茎受凉雨，香井落疏桐。纨扇裁明月，裳衣捣晚风。寒生长信殿，声断未央宫。闻说迎飞燕，还应看射熊。
闻木樨香
作者：周大绶
朝代：清
体裁：七言绝句

不断香风十里吹，小山花信故来迟。八公颜色无常定，今夜初成招饮诗。
奄旦处也时朔雪被野人马衣裘满目寒色怅然兴感作怀古四篇·其一
作者：周天度
朝代：清

危谯猎猎戍旗风，川谷坡陀极望中。雁翅接天排粉堞，马蹄穿雪乱冰发。屯闲龙虎牙璋静，泺散鸳鸯玉帐空。朔气宵来凝厚地，同云直压大青东。
奄旦处也时朔雪被野人马衣裘满目寒色怅然兴感作怀古四篇·其二
作者：周天度
朝代：清

榆木龙举罢远行，天教此地作长城。百年草草筹边策，烈戍荒荒按伏兵。北去黄云垂大漠，南来白日澹神京。平生不信东杨略，阳武谋成劝息征。蒲坂经营迹已陈，诏恩三锡见何频。四楼高下同瓯脱，六厩腾骧尽护真。纵使红颜驻青鬓，难将白水誓黄巾。定陵往事销沈久，誉毁无端一怆神。宁城川出旧兴和，冻合浑流水不波。禾黍被郊前代仅，旃裘入塞近来多。名王自醉留犁酒，大将休夸《敕勒歌》。独上高台重回首，兴亡无际奈愁何。
礼金地藏塔用王文成宿化城寺韵
作者：周天度
朝代：清

翠微环列晓岚深，千丈浮埃迥不侵。南纪江山呈履舄，中天云日异晴阴。香台卓影疑无地，花雨飘空别有林。灵迹几经收拾到，抽毫虚费短长吟。帝网高悬法界中，万峰插笏尽来同。仙人自葬玲珑骨，龙女长依缥缈宫。金刹镫摇华藏月，石田香护贝多风。采真莫问来时路，回首从教百虑空。
礼金地藏塔用王文成宿化城寺韵·其一
作者：周天度
朝代：清

翠微环列晓岚深，千丈浮埃迥不侵。南纪江山呈履舄，中天云日异晴阴。香台卓影疑无地，花雨飘空别有林。灵迹几经收拾到，抽毫虚费短长吟。
礼金地藏塔用王文成宿化城寺韵·其二
作者：周天度
朝代：清

帝网高悬法界中，万峰插笏尽来同。仙人自葬玲珑骨，龙女长依缥缈宫。金刹镫摇华藏月，石田香护贝多风。采真莫问来时路，回首从教百虑空。
立春日大雪有雷电雹次日大雪雷雹越十日又大雪尺余奇寒纪事
作者：周天度
朝代：清

惟王首载春，岁行摄提格。青籥启蛰房，万物未甲坼。长衔竞腰鼓，临望纪元夕。土牛送滕六，忽与谢仙迫。同云幂四维，急羽飞六翮。乍如珠跳瓦，俄看径曳帛。阳冰鼓阴火，殷动顿旁魄。苏苏或遂泥，索索更来虩。严风吹樛枝，照耀雀锡白。旅人叹龟手，重纩齿余齰。吾闻古洪都，方舆称水泽。其地濒江湖，其俗便絺绤。长虞炎精炽，无虑玄冥赫。何渠积淹旬，黍律骄不易。踆乌蹲寒号，顾菟伏猬磔。得无载籍诞，或者司历失。昨宵气加凛，飞惨又骚驿。夜漏咽层冰，晓色射窗隙。龙战警百万，鹤语动寻尺。上天岂无意，史氏慎取索。竹歌哀黄台，鹅池拉蔡栅。况今蓬婆外，壮士犹负戟。谁欤薛孤延，敢告庄青翟。纪异咄咄词，放管落枣核。
辛酉上元前二日同友人联骑登张家口讲市台盖故明王襄毅诸公款奄旦处也时朔雪被野人马衣裘满目寒色怅然兴感作怀古四篇·其一
作者：周天度
朝代：清
体裁：七言律诗

危谯猎猎戍旗风，川谷坡陀极望中。雁翅接天排粉堞，马蹄穿雪乱冰騣。屯闲龙虎牙璋静，泺散鸳鸯玉帐空。朔气宵来凝厚地，同云直压大青东。
辛酉上元前二日同友人联骑登张家口讲市台盖故明王襄毅诸公款奄旦处也时朔雪被野人马衣裘满目寒色怅然兴感作怀古四篇·其三
作者：周天度
朝代：清
体裁：七言律诗

蒲坂经营迹已陈，诏恩三锡见何频。四楼高下同瓯脱，六厩腾骧尽护真。纵使红颜驻青鬓，难将白水誓黄巾。定陵往事销沈久，誉毁无端一怆神。
辛酉上元前二日同友人联骑登张家口讲市台盖故明王襄毅诸公款奄旦处也时朔雪被野人马衣裘满目寒色怅然兴感作怀古四篇·其二
作者：周天度
朝代：清
体裁：七言律诗

榆木龙举罢远行，天教此地作长城。百年草草筹边策，烈戍荒荒按伏兵。北去黄云垂大漠，南来白日澹神京。平生不信东杨略，阳武谋成劝息征。
辛酉上元前二日同友人联骑登张家口讲市台盖故明王襄毅诸公款奄旦处也时朔雪被野人马衣裘满目寒色怅然兴感作怀古四篇·其四
作者：周天度
朝代：清
体裁：七言律诗

宁城川出旧兴和，冻合浑流水不波。禾黍被郊前代仅，旃裘入塞近来多。名王自醉留犁酒，大将休夸《敕勒歌》。独上高台重回首，兴亡无际奈愁何。
题金闻石天山揽辔图
作者：周天度
朝代：清
体裁：古风

丈夫贵壮游，托意务开济。闯门讵事宜，纡筹当远谛。与君同乡友，结交始燕蓟。片言金石固，情好逾兄弟。尤轸用世心，六合一平睇。余本凡庸质，因君日摩厉。困顿走塞垣，君远更数递。雄疆绥远城，皇舆职方系。是地汉瓯脱，元封首除薙。旋踵遗育蕃，乌桓错白题。石槐辟王庭，猗㐌大飨帝。歠仇水深黑，盛乐宫崇丽。一从六镇设，怀朔屹屏蔽。人民乐清宴，毛物竞般裔。正光水德衰，沈沦入荒翳。倔强兜牟族，狂忍恣刲劙。穹苍厌昏德，五日照妖沴。豪椎铁山碎，力夺金人祭。单于设都护，受降奉盟誓。巨憝起幽陵，荒服咸反噬。自此外声教，隔绝终唐世。阻午部族昌，遥辇霸图继。鸣�室韦逐，横戈属珊锐。稽古制郡县，南面华风莅。丰州及净州，表里山河势。金元代更易，沿革事无替。糺军隶招讨，群牧准前例。维昔胜国中，义轮霾雰曀。板升一以筑，宣云重颠癠。所幸杀运终，女戎生燕嬖。表饵縻金缯，墉言贮婉嫕。臲卼四十秋，疆场日睥睨。桓桓我文祖，西略六师逮。宏基恢漠南，毳服走徒隶。经今又百年，山高水清厉。书生挟策至，幕府富雄制。寒泉九十九，吊古足流滞。矾绢写作图，纪胜拟书契。别来三改岁，相逢河淮澨。维舟一夕共，去住两迢递。三亭慎迟留，行矣吾继逝。
题金闻石天山揽辔图
作者：周天度
朝代：清

丈夫贵壮游，托意务开济。闯门讵事宜，纡筹当远谛。与君同乡友，结交始燕蓟。片言金石固，情好逾兄弟。尤轸用世心，六合一平睇。余本凡庸质，因君日摩厉。困顿走塞垣，君远更数递。雄疆绥远城，皇舆职方系。是地汉瓯脱，元封首除薙。旋踵遗育蕃，乌桓错白题。石槐辟王庭，猗大飨帝。歠仇水深黑，盛乐宫崇丽。一从六镇设，怀朔屹屏蔽。人民乐清宴，毛物竞般裔。正光水德衰，沈沦入荒翳。倔强兜牟族，狂忍恣刲劙。穹苍厌昏德，五日照妖沴。豪椎铁山碎，力夺金人祭。单于设都护，受降奉盟誓。巨憝起幽陵，荒服咸反噬。自此外声教，隔绝终唐世。阻午部族昌，遥辇霸图继。鸣？室韦逐，横戈属珊锐。稽古制郡县，南面华风莅。丰州及净州，表里山河势。金元代更易，沿革事无替。糺军隶招讨，群牧准前例。维昔胜国中，义轮霾雰曀。板升一以筑，宣云重颠癠。所幸杀运终，女戎生燕嬖。表饵縻金缯，墉言贮婉嫕。臲卼四十秋，疆场日睥睨。桓桓我文祖，西略六师逮。宏基恢漠南，毳服走徒隶。经今又百年，山高水清厉。书生挟策至，幕府富雄制。寒泉九十九，吊古足流滞。矾绢写作图，纪胜拟书契。别来三改岁，相逢河淮澨。维舟一夕共，去住两迢递。三亭慎迟留，行矣吾继逝。
病中遣兴
作者：周天藻
朝代：清

量减三蕉众所知，兴来时复一中之。此生颇似灵均醒，也和渊明《止酒》诗。
题剑南诗后
作者：周天藻
朝代：清

归老云门著句多，往年豪气未消磨。杜陵集里收京咏，垂老悬悬望两河。
挽张之洞联
作者：周天霖
朝代：清
体裁：联

天人三策士无双，记附骥显名，秘殿挥毫曾秉烛；辅相两朝勋第一，怅攀龙余痛，神霄扈跸竟骑箕。
人日寄怀王小汀邗江
作者：周天麟
朝代：清

何必梅花发，相思已不禁。每逢新岁浅，翻忆旧交深。腊酒瞢腾意，春盘冷淡心。遥知草堂上，忍冻亦孤吟。
天宇
作者：周天麟
朝代：清

天宇真寥廓，宁辞目送劳。风鸦争独戍，霜隼下晴皋。远岫寒逾净，孤云懒更高。稻粱何处觅，吾亦等鸿嗷。
寒夜喜邓献臣明府见过用东坡聚星堂雪诗韵
作者：周天麟
朝代：清

宦海浮踪聚萍叶，与君同踏并门雪。未经识面心先倾，吏事诗才信双绝。忽闻剥啄喜过访，出晤那妨屐齿折。袖中示我诗一编，墨藻飞腾讵磨灭。韩苏大笔极奇矫，硬句盘空臂鹰掣。我诗肮脏百不工，十载愁吟鬓丝缬。围炉促膝谈夜深，万瓦霜华感骚屑。卷中风木吞声多，梦里梨云过眼瞥。平生甘苦应自知，除却高歌更何说。送君明日上长安，安有诗肠转轮铁。
挽曾国荃联
作者：周天麟
朝代：清
体裁：联

天为社稷生李晟，衡山湘水，间气特钟，溯当年手奠金汤，半壁东南资镇定；帝以封疆畀陶侃，蒋阜秦淮，天星忽陨，听此日哀填衢市，满江风雨共悲凉。
舟晚书怀
作者：周天麟
朝代：清

苍茫云水欲何之，又到移舟晚泊时。冷淡心情斜照在，艰难身世逆风知。破除积闷聊中酒，抒写离怀不废诗。却笑沙汀双白鹭，无愁胡亦满头丝。
减字木兰花·和别
作者：周姗姗
朝代：清

梅花何意。开落从君君曰未。收拾韶光。消得天公几度霜。心魂何在，花欲诉人人似醉。月笛惺忪。忍听明朝马上钟。
史梦兰继室田太夫人九十大寿
作者：周子沂
朝代：清
体裁：联

绿鬓凝春，兕觥介福；斑衣戏彩，齯齿称年。
题天下名山图联
作者：周子野
朝代：清
体裁：联

泰岱山中无佛寺；武夷岩上有仙船。
芜城
作者：周孝埙
朝代：清

锦帆南下柳初青，一瞬繁华梦易醒。天上琼花原有树，苑中腐草尚为萤。赋诗台冷留残月，文选楼空落晓星。此日经过何限感，更谁歌吹竹西亭。
书牧斋集后二首
作者：周孝学
朝代：清

铜驼榛棘话酸辛，东涧盘旋剩旧身。碑碣大书杨左传，前朝公论借斯人。归老空门结净因，落花时复饯离人。出魔入佛超然处，欲浣朝衫一斗尘。
书牧斋集后二首·其一
作者：周孝学
朝代：清

铜驼榛棘话酸辛，东涧盘旋剩旧身。碑碣大书杨左传，前朝公论借斯人。
书牧斋集后二首·其二
作者：周孝学
朝代：清

归老空门结净因，落花时复饯离人。出魔入佛超然处，欲浣朝衫一斗尘。
登穹窿绝顶望震泽同蒋香山作
作者：周孝学
朝代：清

吴中富名山，穹窿独称长。郁律耸晴空，凭眺快无两。兹来值秋霁，疏翠揽盈掌。行行跻笠峰，孱颜俯群象。天平遥搢笏，卑犹成覆盎。云从岭下飞，飞鸟不能上。西南临具区，风涛相震荡。烟消螺髻浮，日落新镜晃。混合天水色，分坼吴越壤。呼吸凌青冥，啸歌脱尘鞅。何当寻赤松，相与出世网。
卖花声·风雨惜梅
作者：周季
朝代：清

子鹤妻伊，高士襟期相许。任春来、娇歌艳舞。繁华载路，独占深山坞。王孙有意终非伍。琼琪满树，恨杀无情少女。恣摧残、更加连雨。师雄清梦，历乱寻何处。难触目粘泥籍土。
唐多令·秋夜追和叶琼章韵
作者：周季
朝代：清

蛩絮短长更。凉侵衫袖轻。透窗棂、淅沥风鸣。渐觉短檠多意味，好伴取、读书声。四壁冷清清。孤帏影易惊。把桐君、几上聊横。流水欲弹还又歇，残月落、一天青。
如梦令·早春
作者：周季
朝代：清

报到东风已到。雾散烟沉晴晓。红日照梅梢，新柳枝头丝袅。春早。春早。窗外一声啼鸟。
满江红·哀江南
作者：周季琬
朝代：清

舞罢歌沉，问多少，黄金轻掷。止遗得、荒烟数缕，斜阳半壁。万壑哀声惊雁断，千家别泪如云湿。记南朝，铁锁旧横江，沈云黑。著不得，东山屐。击不尽，中流楫。且息交闭户，狂吟岸帻。几树啼乌南内冷，满城捣练西风急。对楼前，犹是去年山，伤情碧。
点绛唇·客愁
作者：周季琬
朝代：清

露滴清辉，惊禽摇动枝头月。败窗风咽，客思寒于雪。吹落榆钱，为报芳春别。心如结，杜鹃啼彻。有泪都成血。
蝶恋花
作者：周季琬
朝代：清

影落中庭花欲午。蝶瘦蜂忙，翻出新愁谱。独倚雕栏人不语，晴丝无力随风舞。睡起枕纹犹半露。香玉红生，似把啼痕补。还笑鹃声无底据，春归毕竟归何处。
诉衷情
作者：周季琬
朝代：清

簟冷芙蓉香雾细，月初浮。灯欲尽，烟烬隐层楼。翠羽压金钩。悠悠，暮山相对愁。一天秋。
雨中花·海棠
作者：周季琬
朝代：清

栏外湿红娇欲滴。多因睡足浑无力。看径草青齐，池纹绿皱，犹有轻寒逼。最妒朝霞分艳色。任暮雨丝丝如织。归燕啄余香，留连枝上，去岁曾相识。
朱熹祠联
作者：周学健
朝代：清
体裁：联

前公山，后文山，一气蜿蜒，知天地精华所萃；始小学，终大学，真源脉络，统圣贤体用之全。
挽张之洞联
作者：周宏业
朝代：清
体裁：联

元老壮猷，人伦师表；名垂宇宙，气塞山河。
塞下曲
作者：周宏藻
朝代：清
体裁：五言律诗

草尽苍鹰疾，平沙猎骑过。纥干山月上，蒲类海云多。汉苑归龙种，秦关息凤戈。军中方宴乐，处处起铙歌。
玉树后庭花
作者：周宏藻
朝代：清
体裁：五言绝句

玉树新声断，深宫青草生。可怜扬子月，犹照石头城。
短歌行
作者：周宏藻
朝代：清
体裁：古风

江湖流日下，鱼鳖趋雷同。力拔水腾上，逆之者为龙。龙生族亦孤，繁多不如虫。异行非众好，独处势益崇。吐纳万里气，纵横天地空。不为世人怪，安得云雾从。
送宫人入道
作者：周宏藻
朝代：清
体裁：七言律诗

才服黄冠换舞裳，朦胧何处辨昭阳。朝迎神女闻瑶佩，夕向元君受玉章。颜驻不缘云母液，丹成无藉郁金香。林间鹦鹉曾相识，犹说当年侍上皇。
谒龟山先生祠
作者：周宜振
朝代：清

载道南来识斗山，历阶从此溯曾颜。在悬钟鼓声常静，堆案诗书气自闲。风雨羹墙千载下，馨香俎豆二泉间。东林真伪何难辨，伊洛渊源第一关。
书怀
作者：周宝生
朝代：清

小草雨露偏，欣欣便得意。才吐一枝花，临风学妩媚。
抵镇远县作
作者：周宝生
朝代：清

路入龙标景物纷，城临水陆势斜分。扁舟暂泊滩头雨，细马轻驮岭上云。七十日过如度岁，六千里未息劳筋。关山似觉重来好，涧草岩花扑练裙。
梦游灵岩山寺
作者：周宝生
朝代：清

几载欲归归未得，不图梦里却来归。砚山一角青如染，香水三篙绿正肥。西子洞边春草合，伍胥庙外怒涛飞。疏钟无赖催人觉，依旧荆南泪满衣。
江楼
作者：周宝生
朝代：清

客鬓新生白，西山不改青。予怀殊渺渺，晚色更冥冥。路远浮孤棹，江空浴乱星。何人吹铁笛，乡思满烟汀。
秋日送秀枝东归兼寄渎川诸友
作者：周宝生
朝代：清

异地难留尔，言旋各自谋。云停兰渡晚，风醉石湖秋。旧雨知谁健，新阡代我求。虽经离别惯，倚杖涕先流。
过子陵钓台
作者：周宝生
朝代：清

故人不是为天子，同学如何有钓台。七里青山千尺水，画眉声里碧桃开。
挽郭嵩焘联
作者：周宝訚
朝代：清
体裁：联

不愧经人师，超越古今，生为名卿没为佛；谬邀中外赏，摩挲文字，墨痕犹在泪痕新。
茸城访王澹园明府
作者：周宣猷
朝代：清

复此吴淞路，春风短棹余。江寒连海气，潮长入山渠。望郭烟迷戍，推篷雨湿书。故人官就此，闻道有悬鱼。
蔎林招集乳桐轩听雨怀堇蒲谢山
作者：周宣猷
朝代：清

一夜蕉窗雨，怀人五月秋。江湖生远梦，琴筑在高楼。促坐剪残烛，天涯共白头。遥怜吟眺处，冷月不禁愁。
周处祠联
作者：周家楣
朝代：清
体裁：联

立庙永馨香，看眼前大好河山，浩劫难磨生气在；登堂闻馨欬，有世上未除蛟虎，先型仰企抱惭多。
宜兴蜀山石桥联
作者：周家楣
朝代：清
体裁：联

不霁何虹，天倩娲皇来补石；此山似蜀，人思坡老为题桥。
节孝祠联
作者：周家楣
朝代：清
体裁：联

孝贞节烈，共荷纲常，遍尝尘世艰辛，到此馨香同结局；今昔存亡，共安堂室，中有吾家骨肉，每当瞻拜倍伤神。
东白县育婴堂联
作者：周家禄
朝代：清
体裁：联

天地大德曰生，勾使出，萌使达，卵麛使蕃孽，安得广厦尽庇诸婴，缔造经营资众力；父母斯民之责，寒与衣，饥与食，疾痛与医药，毋滋他族逼处兹土，维持调护赖诸贤。
代卞尚书挽曾国荃联
作者：周家禄
朝代：清
体裁：联

兄规弟随，功名与两江终始；侄先叔后，存殁系天下安危。
代吴军门挽吴香畹观察
作者：周家禄
朝代：清
体裁：联

比年承乏边防，左提右挈，以济时艰，绝域相从，携手暂陪河朔饮；与子戮力王事，大略雄才，忽为异物，九原可作，伤心难报秣陵书。
代吴军门挽李季荃观察
作者：周家禄
朝代：清
体裁：联

庐陵南康，一代伟人，肥水东流，战士能言谢开府；临淮西平，中兴名将，朝廷北伐，知兵谁继李营州。
代吴军门挽李鹤章联
作者：周家禄
朝代：清
体裁：联

庐陵南康，一代伟人，肥水东流，战士能言谢开府；临淮平西，中兴名将，朝廷北伐，知兵谁继李营州。
代吴军门题登州戚少保祠·登州永城，少保所筑，祠在其上
作者：周家禄
朝代：清
体裁：联

大功在备倭，城郭依然，公去苍茫谁嗣者；圣明使防海，风波未已，吾来宏济愧前贤。
代挽吴畹香联
作者：周家禄
朝代：清
体裁：联

比年承乏边防，右提左挈，以济时艰，绝域相从，携手暂陪河朔饮；与子戮力王事，大略雄才，忽为异物，九原可作，伤心难报秣陵书。
代挽黄某联
作者：周家禄
朝代：清
体裁：联

曾现宰官身，成佛当先谢灵运；未除文字障，后身合是韦苏州。
代朱茝孙挽夏侍郎
作者：周家禄
朝代：清
体裁：联

学问九重推，入参讲幄，出领文衡，尽瘁鞠躬，众口竞传封事稿；死生千载隔，鹤舞氋氃，马挝恸哭，感恩知己，百身难报爱才心。
代束织云挽松骑尉
作者：周家禄
朝代：清
体裁：联

死别已多时，巨卿一纸至今自塞外传来，痛关河书剑，幕府弓刀。落月屋梁，只觉梦回非昔日；生离将十载，随会九京从此比人间更远，问吾鬓秋风，儿坟宿草。名山诗卷，可堪手订践前言？
代王孝廉师挽黄丈
作者：周家禄
朝代：清
体裁：联

彭泽赋归来，一卷新诗常自讽；襄阳数耆旧，百年轶事有人传。
代萧某挽夏侍郎
作者：周家禄
朝代：清
体裁：联

惟公可谓完人，溯生能尽孝，死不忘君，赍志赴重泉，遗疏犹论天下事；此会竟成永诀，叹四壁徒存，六亲失庇，招魂同一哭，伤心忍说少年时。
代赵训导师挽黄丈
作者：周家禄
朝代：清
体裁：联

曾现宰官身，成佛当先谢灵运；未除文字障，后生合是韦苏州。
代黄少田挽周孝廉
作者：周家禄
朝代：清
体裁：联

予季同年自子敬云亡，寥落人琴，又见青山埋玉树；其兄哭弟触平原一恸，凄凉儿女，忍看白雪拜麻衣。
公挽朱恺之葆辰
作者：周家禄
朝代：清
体裁：联

孰无父母，孰无妻子，孰无家室田园，触目伤心，海外坡公今日死；亦有衣衾，亦有棺椁，亦有庶羞清酌，招魂设奠，辽东丁令几时归？
后楼感事
作者：周家禄
朝代：清

寂寂高楼俯水滨，喧喧龙鹤竞残鳞。帆开云影移书幌，花落风枝损砚尘。衰病渐看成废物，艰难无处著闲身。江南四月鲥鱼美，何必猪肝苦累人。
姚园答沈刑部
作者：周家禄
朝代：清

离离霜菊满池台，身逐斜阳更一来。易主园林秋烂漫，上游江汉客低回。关山老病真成废，文学俳优定乏才。木落洞庭愁日暮，感君诗句拂尘埃。
将发朝鲜留别东士大夫
作者：周家禄
朝代：清

春风杨柳汉江波，零雨三年有凯歌。汉将龙旂回日月，王人虎节照关河。楼船横海威名盛，台笠遮山惠爱多。二十一都驰马过，城南风景奈愁何。王师七月下东方，国难悬知痛未忘。岂有亡人仇卫辄，似闻故剑在昭阳。檀君废壤关时局，卫满荒营彻旧防。宵旰两宫频左顾，诸君何以副尊王。连鸡策士有阴谋，从楚微闻欲背周。四郡从来为左翊，九夷何处著欧洲。徙薪曲突君终谅，揖盗开门我定忧。崇礼门前重回首，出城江水正悠悠。
将发朝鲜留别东士大夫·其一
作者：周家禄
朝代：清

春风杨柳汉江波，零雨三年有凯歌。汉将龙旂回日月，王人虎节照关河。楼船横海威名盛，台笠遮山惠爱多。二十一都驰马过，城南风景奈愁何。
将发朝鲜留别东士大夫·其三
作者：周家禄
朝代：清

连鸡策士有阴谋，从楚微闻欲背周。四郡从来为左翊，九夷何处著欧洲。徙薪曲突君终谅，揖盗开门我定忧。崇礼门前重回首，出城江水正悠悠。
将发朝鲜留别东士大夫·其二
作者：周家禄
朝代：清

王师七月下东方，国难悬知痛未忘。岂有亡人仇卫辄，似闻故剑在昭阳。檀君废壤关时局，卫满荒营彻旧防。宵旰两宫频左顾，诸君何以副尊王。
将发朝鲜留别东士大夫·其四
作者：周家禄
朝代：清

熙宁雅乐㴑宫悬，铙吹从人索和篇。冬雪貂皮辽海市，春旂牛种汉阳田。明农事业归留相，老论风流萃众贤。七子赋诗如见宠，东浙文教为君传。
将发朝鲜留别东士大夫·其四
作者：周家禄
朝代：清
体裁：七言律诗

熙宁雅乐溯宫悬，铙吹从人索和篇。冬雪貂皮辽海市，春旂牛种汉阳田。明农事业归留相，老论风流萃众贤。七子赋诗如见宠，东浙文教为君传。
戚继光祠联
作者：周家禄
朝代：清
体裁：联

大功在备倭，城郭依然，公去苍茫谁嗣者；明诏使防海，风波未已，吾来宏济愧前贤。
挽余孺人联
作者：周家禄
朝代：清
体裁：联

相夫子持家，任其劳，不享其逸；遗儿孙治命，止乎礼，更达乎情。
挽刘昌寿联
作者：周家禄
朝代：清
体裁：联

穷达寿夭竟何凭，颜渊伯牛，所遭若此；伯叔甥舅皆贤者，皋陶庭坚，不祀忽诸。
挽刘母联
作者：周家禄
朝代：清
体裁：古风

郭泰拜茅容，鸡黍留宾，白粲感叨贤母馔；范逵交陶侃，雁行哭座，绿衣惭识少年名。
挽吴长庆联
作者：周家禄
朝代：清
体裁：联

史臣论武乡侯，应变将略非其所长，涕泣出师，九死孤臣犹可说；时人美汉东公，稽古学易好士不倦，弥留诀别，平生风义最堪思。
挽夏侍郎
作者：周家禄
朝代：清
体裁：联

比公于古大儒，是经师，是人师，是帝王师，贞素简宸衷，四海尽知刘子雅；遗疏论天下事，为国计，为民计，为边陲计，死生关气数，九重应哭杜当阳。
挽张之洞孙联
作者：周家禄
朝代：清
体裁：联

国人欲勿殇，有执干戈卫社稷之志；朝廷宜矜恤，为联邦交习戎备而亡。
挽张之洞孙联
作者：周家禄
朝代：清
体裁：联

定知康乐能绳武；谁料苍梧反哭孙。
挽张之洞孙联
作者：周家禄
朝代：清
体裁：联

马革裹尸，比似沙场尤可痛；虎头食肉，愤投刀笔更何人。
挽张开祁联
作者：周家禄
朝代：清
体裁：联

自康成不为乡里所容，衰绖出游，恸哭犹思临别赙；惟孟坚实与纂修之事，宬编商订，蹉跎只恨未成书。
挽张绍京郡臣开祁
作者：周家禄
朝代：清
体裁：联

自康成不为乡里所容，衰绖出游，恸哭犹思临别赙；惟孟坚实预修纂之事，宬编商订，蹉跎只恨未成书。
挽束织云锦
作者：周家禄
朝代：清
体裁：联

杜老感流离，溯悲秋夔府，感事陈涛，著作经余一手定；桥公有要约，叹遗构崇川，停棺萧寺，死生负汝百年期。
挽束锦联
作者：周家禄
朝代：清
体裁：联

杜老痛流离，溯悲秋夔府，感事陈陶，著作经予一手定；桥公有要约，叹遗构崇川，停棺萧寺，死生负汝百年期。
挽杨斯父联
作者：周家禄
朝代：清
体裁：联

生者安，然后死者安，争抔土于伯叔昆弟之间，魂而有知，将毋是恫；阴地好，不如心地好，虑诸子为吉凶祸福所惑，书此以示，且告公灵。
挽杨某·斯作之父
作者：周家禄
朝代：清
体裁：联

生者安然后死者安，争抔土于叔伯昆弟之间，魂而有知，将无是恫？阴地好不如心地好，虑诸子为吉凶祸福所惑，书此以示，且告公灵。
挽秦兆鹏联
作者：周家禄
朝代：清
体裁：联

甲科乙榜何补于贫，烈士殉名，地下方干犹抱恨；醇酒妇人以晦其迹，英雄失路，世间无忌总堪哀。
挽袁莲辉炽
作者：周家禄
朝代：清
体裁：联

白社同游，壁上旧题犹满眼；紫琅重到，轩前新绿已销魂。
挽陆宝忠母联
作者：周家禄
朝代：清
体裁：联

冒暑从扁舟，受简乍为贤母寿；回天凭一疏，陈情不待使臣归。
挽陈母
作者：周家禄
朝代：清
体裁：联

为诸子师，知母夫人之贤，东道来游，风雨犹思莝荐日；仅九阅月，继都尉公而逝，北征闻赴，海天刚值挂帆时。
挽陈母联
作者：周家禄
朝代：清
体裁：联

为诸子师，知母夫人之贤，东道来游，风雨犹思莝荐日；仅九阅月，继都尉公而逝，北征闻讣，海天刚值挂帆时。
挽黄世泰联
作者：周家禄
朝代：清
体裁：古风

立马问长安，溯太行山色，屈律河声，倦鸟归来，落日酒痕犹在袂；飞龙误方药，叹玉树凋霜，黄杨厄闰，哀猿啼断，秋风尘泪忽沾衣。
挽黄体芳联
作者：周家禄
朝代：清
体裁：联

劾平津去官，遭际圣明，直谏能容汲长孺；传永嘉学派，践履笃实，时论以比陈止斋。
挽黄太母·芍药世丈之母
作者：周家禄
朝代：清
体裁：联

子孙曾元，五世一堂，圣代锡鸾章，膝下老莱垂白发；富贵寿考，百年居庆，灵山回鹤驭，图中王母蔼朱颜。
挽黄芍田丈学璠
作者：周家禄
朝代：清
体裁：联

郭有道碑，庶无愧色；陶征士诔，犹有余哀。
挽黄道政师联
作者：周家禄
朝代：清
体裁：联

嫉恶如李临川，当日直声震天下；爱才继阮文达，至今横舍峙江干。
昌邑道中和张謇
作者：周家禄
朝代：清

芙蓉城北旧台池，贪看风光上马迟。出郭泉声新雨后，过河山色夕阳时。闲寻题字知曾到，坐论人才醉不辞。莫对庭柯感摇落，拂床仍有柳丝丝。
朝鲜王京送沈主事内渡
作者：周家禄
朝代：清

朝鲜旧号高句丽，汉唐文物今为夷。平壤春山空寂寂，汉城秋草何离离。离离秋草埋宫阙，住尚凄凉况堪别。闽江尽处是家乡，举眼千山万山雪。昔年文肃初开府，绀幰绿軿秋按部。部民喜迓杜征南，天子遥咨仲山甫。大星夜坠三江水，身后萧条竟如此。松柏南台何处坟，葛帔西华谁氏子？扬子江头初识君，天寒落叶正纷纷。同舟万里沧溟水，骑马三韩日暮云。西风冻滑水原道，失笑相扶玉山倒。围炉屡话十年游，翻箧仍钞百篇稿。感君意气剧纵衡，心知不言仍有情。谈深岂恨赏音寡，论创惟忧座客惊。与君身世还相似，道义订交从此始。他乡念旧幸有人，仕不为贫好知止。
武昌同知署联
作者：周家禄
朝代：清
体裁：联

使处治中别驾之任；书以河渠水利名篇。
武昌同知署联
作者：周家禄
朝代：清
体裁：联

山色连城，定有诗人回杖履；江声满耳，坐看小吏卷文书。
武昌同知署联
作者：周家禄
朝代：清
体裁：联

方城为城，汉水为池，大好江山资坐啸；东望武昌，西望夏口，平分风月付闲曹。
武昌留别汪巩厂
作者：周家禄
朝代：清

横议千家互倡酬，微言六籍恣冥搜。坐看白日真成暝，不为苍生亦自忧。风柳过墙堪受月，露葵临砌易当秋。高谈向尽离愁始，对此茫茫江汉流。
武昌遇郑苏龛追悼亡友林怡庵
作者：周家禄
朝代：清

谢舅何甥并一时，逢君偏恨十年迟。尊前海错思珧柱，汉上秋山对鬓丝。举世不为犹好句，九原可作剩哀词。北来旧对知谁在，日没黄垆冻酒卮。
泉州万安桥联
作者：周家禄
朝代：清
体裁：联

两翼石栏扶海出；三秋水月渡空行。
泉州万安桥联
作者：周家禄
朝代：清
体裁：联

秋水洒堂数百道；海舟浮月两三人。
福建奉直会馆联
作者：周家禄
朝代：清
体裁：联

一堕风尘，天上玉堂如昨日；谁同舟楫，眼前沧海正横流。
福建奉直会馆联
作者：周家禄
朝代：清
体裁：联

前辈风流，河朔人才犹可记；先儒乡里，考亭学派试重探。
福建奉直会馆联
作者：周家禄
朝代：清
体裁：联

古称燕赵多慷慨悲歌之士；师法姚范以功名气节相高。
莫愁湖中山王毅勇侯像联
作者：周家禄
朝代：清
体裁：古风

儿女不知愁，南朝金粉，北地胭脂，何事干卿，寂寞一池吹水皱；将相本无种，旧庙鸡鸣，新祠虎踞，其人不死，淋漓大笔写图看。
蓬莱阁早发望海
作者：周家禄
朝代：清

神女献大珠，奉槃出沧海。忽为羲和夺，掩面失光彩。龙宫起严装，千山擎笏待。俄顷朝天阶，拂衣霜皑皑。星冠一摇动，漫天散珠琲。可惜青珊瑚，堕水不可采。
贺沈引之入学
作者：周家禄
朝代：清
体裁：联

安昌弟子无庸手；家令门风出异才。
贺沈引之入学联
作者：周家禄
朝代：清
体裁：联

安昌子弟无庸手；家令门风出异才。
贺沈珠重游泮水
作者：周家禄
朝代：清
体裁：联

恩礼备儒宗，步武横经，撰杖一时推伏胜；英髦培后进，渊源述德，捧舆今日有陈群。
赠平湖柳子愚诚
作者：周家禄
朝代：清
体裁：联

秋水蘋花名士酒；晓风杨柳女郎词。
赠张司马联
作者：周家禄
朝代：清
体裁：联

望好官若大旱望云，公来何暮；去恶人如农夫去草，民赖以安。
赠杨斯作
作者：周家禄
朝代：清
体裁：联

及门近得侯师圣；后代岂无扬子云。
赠释能参联
作者：周家禄
朝代：清
体裁：古风

诗带禅心，半夜吟声分佛火；酒逢敌手，一场醉梦闹秋虫。
辰阳驿咏石
作者：周家禄
朝代：清

古有大力人，天地始开辟。割裂大圜体，扶峙九州脊。蛮方五溪险，苗疆六里籍。山高偪天小，溪多侵地窄。吾从马底司，来趣辰阳驿。千流迸一怒，一关扼众嗌。请迥使者车，暂止游客屐。为君瀹清泉，听我貌奇石。大股嵩华剖，小垛磊砢积。植柯仰厉斧，筑堵俯开隙。木札险离斤，衣袽破就刺。元冥汎水痕，祝融炽火迹。红陈廪君粟，断烂穆满册。其间杂丑怪，乍睹惊辟易。虎视爪齐奋，熊经掌待擘。层累牛戴牛，偻立躄迎躄。鬒女笑整鬟，？人怒脱帻。皮坚幕浑敦，窾空鼓霹礰。由来少文章，颇复有络脉。赋形不害蠢，取姿全在瘠。江南佳山水，吴中盛园宅。百金买皱瘦，寸顽抵圭璧。良工费搜罗，兹地独狼藉。君知天下奇，造物故不惜。
辰阳驿咏石
作者：周家禄
朝代：清
体裁：古风

古有大力人，天地始开辟。割裂大圜体，扶峙九州脊。蛮方五溪险，苗疆六里籍。山高偪天小，溪多侵地窄。吾从马底司，来趣辰阳驿。千流迸一怒，一关扼众嗌。请迥使者车，暂止游客屐。为君瀹清泉，听我貌奇石。大股嵩华剖，小垛磊砢积。植柯仰厉斧，筑堵俯开隙。木札险离斤，衣袽破就刺。元冥汎水痕，祝融炽火迹。红陈廪君粟，断烂穆满册。其间杂丑怪，乍睹惊辟易。虎视爪齐奋，熊经掌待擘。层累牛戴牛，偻立躄迎躄。鬒女笑整鬟，�人怒脱帻。皮坚幕浑敦，窾空鼓霹礰。由来少文章，颇复有络脉。赋形不害蠢，取姿全在瘠。江南佳山水，吴中盛园宅。百金买皱瘦，寸顽抵圭璧。良工费搜罗，兹地独狼藉。君知天下奇，造物故不惜。
集晋书
作者：周家禄
朝代：清
体裁：联

羊叔子不减郭大业；何无忌酷似刘牢之。
颂张司马
作者：周家禄
朝代：清
体裁：联

望好官若大旱望雨，公来何暮；去恶人如农夫去草，民赖以安。
题东仓书库联
作者：周家禄
朝代：清
体裁：联

昔年谈艺之处，上下三弇，邻王元美别墅；古人投老所居，甲乙十部，有庄蓼塘藏书。
题二甲镇关庙
作者：周家禄
朝代：清
体裁：联

别院绿桑高，晓日犹擎车盖影；闲庭芳草遍，春风先染绣袍痕。
题文昌祠
作者：周家禄
朝代：清
体裁：联

一十七世士大夫，司禄司命，上应星辰，圣代久经崇秩祀；五百余言阴骘文，成帝成神，无过孝友，诸君何以副科名？
题浙江绸业会馆关帝祠
作者：周家禄
朝代：清
体裁：联

玉印照吴山，此地居然崇庙貌；绣袍张蜀锦，吾公自昔爱文章。
黄县山行寄林怡庵
作者：周家禄
朝代：清

冥行万山颠，忽然堕云海。赤日扶我起，烧天作奇彩。谁言青山色，万古长不改。倏忽幻波涛，芙蓉愁不采。据鞍四顾望，直下何磥磥。处卑良所叹，升高行复悔。蓬莱高阁下，秋花黄蓓蕾。持螯日痛饮，凭阑几人在。
卫河银鱼
作者：周家谦
朝代：清
体裁：七言绝句

索米长安数载余，江乡风味忆鲈鱼。却欣丁字沽边水，片片银刀出网初。
静海唐官屯道中
作者：周家谦
朝代：清
体裁：七言律诗

屯外新堤柳色娟，沧桑又见海成田。地偏欲断幽燕气，戍古全销烽燧烟。寂寞平芜飞水鸟，苍茫短树噪秋蝉。活人禾黍真仙药，枉费徐郎入海船。
挽曾国荃联
作者：周家驹
朝代：清
体裁：联

楚将士夷赭寇，克成中兴功，一旅先驱实歼渠，亲扫巢穴，绥猷雄服，更勖诸贤，舆诵不能忘，铭德岂惟图配社；先武壮率偏师，曾隶文正部，小子筮仕复依公，若荫帡幪，戴惠盛门，已深两世，山颓竟安仰，酬恩空有泪如川。
挽曾纪泽联
作者：周家驹
朝代：清
体裁：联

内佐邦计，外诘戎兵，仰一代传人，岂徒四裔倾心，谋国奇猷震天下；世笃忠贞，名高孝友，溯湖乡令子，追忆我公遗范，通家旧谊感平生。
张稚恭中翰招同高念侣副宪王兰陔水部湖舫宴集
作者：周宸藻
朝代：清

晴湖如练水云收，画舫相携兴自幽。几处柳阴浮绿蚁，谁家花影傍朱楼。回思聚散怜佳会，过眼风华感昔游。搔首斜阳频怅望，乾坤何地是沧洲。
春风
作者：周宸藻
朝代：清
体裁：七言绝句

几番花信扇微和，绣陌红楼处处过。可道玉关偏不度，如何吹入柳条多。
秋怀
作者：周宸藻
朝代：清

忆昔曾看禁苑花，恩深宁敢效《怀沙》。病收陶令三秋菊，贫卖青门五色瓜。丘壑道存惟我辈，江湖归老已无家。不堪往事空搔首，独立苍茫起暮霞。
今归
作者：周容
朝代：清
体裁：五言律诗

鸡声催橹急，才到旧渔矶。月淡人争渡，霜浓犬出扉。招魂思昨险，拭眼悟今归。邻叟墙头问，应先泪湿衣。
小重山
作者：周容
朝代：清
体裁：词

谢了梅花恨不禁。小楼羞独倚，暮云平。夕阳微放柳梢明。东风冷，眉岫翠寒生。
无限远山青。重重遮不断，旧离情。伤春还上去年心，怎禁得，时节又烧灯。
早起
作者：周容
朝代：清
体裁：五言律诗

四海人同梦，鸡声忽起予。千秋心未已，一日事何如？酒趣刘伶减，年华邓禹虚。凭栏空自笑，抱瓮灌园蔬。
书张江陵传后
作者：周寿昌
朝代：清

相公礼数绝班联，生是升霄死坠渊。博陆祸萌骖乘日，元成恩断仆碑年。曾无梁窭池台盛，并异京攸父子权。弱主衰朝中外肃，千秋谁似济时贤。最怜庄烈一朝臣，五十人无此一人。法禁貂珰严内侍，令驰羽檄靖边尘。微嫌俭逊公孙被，未许人污丙相茵。尚有文孙死奇烈，荆山桂岭两嶙峋。
书张江陵传后·其一
作者：周寿昌
朝代：清

相公礼数绝班联，生是升霄死坠渊。博陆祸萌骖乘日，元成恩断仆碑年。曾无梁窭池台盛，并异京攸父子权。弱主衰朝中外肃，千秋谁似济时贤。
书张江陵传后·其二
作者：周寿昌
朝代：清

最怜庄烈一朝臣，五十人无此一人。法禁貂珰严内侍，令驰羽檄靖边尘。微嫌俭逊公孙被，未许人污丙相茵。尚有文孙死奇烈，荆山桂岭两嶙峋。
偶书
作者：周寿昌
朝代：清

嵇康疏懒步兵狂，束缚从来与世忘。四十年中百忧患，三千界里一毫芒。角凭蜗寄分蛮触，腹任蝉饥谢蛣蜣。饱饭读书吾计得，不须秋水悟濠梁。
南乡子
作者：周寿昌
朝代：清

春影暗帘栊，铁马敲檐逗远钟。隔著茜纱窗子望，朦胧，月照山茶分外红。曾记倚栏东，如雪花光照玉容。怎地封姨来没信，匆匆，瘦尽梨花一夜风。
南歌子·灯花
作者：周寿昌
朝代：清

珊结红舒焰，珠垂紫映霞。看书却恨影微遮。笑被老妻阑住，莫挑他。卜吉雏孙笑，占欢小婢哗。不知何喜要渠夸。夜夜灯前，夜夜祝生花。
南歌子·雨中望西山有感
作者：周寿昌
朝代：清

寄信迟青鸟，开笼羡白鹇。无聊看雨独凭阑。可惜阑干阑住，不教还。雨忆潇湘听，云怜岳麓闲。西山锁恨似重关。山外青山，何处更无山。
卜算子·闰三月饯春
作者：周寿昌
朝代：清

何处见春来，又送春归去。芳草多情不放归，绿断来时路。展得一春期，便拟春长住。不是声声布谷催，险怪鹃啼误。
唐多令·雨后南下洼看芦洲水涨，邈然有江湖间意
作者：周寿昌
朝代：清

一碧荡芦洲，晴沙得雨流。趁西风、作去弄新秋。绝似湘江波色冷，只少个，钓渔舟。雨霁夕阳收，钟声撼寺楼。望西山云气仍浮。准约重阳来载酒，篱外菊，试开不。
喝火令
作者：周寿昌
朝代：清

绿软苔梳鬓，红酣豆点唇。一帘风雨荡吟魂。待把桃花作酿，和醉咽将春。酒重愁无力，衫轻泪有痕。一春情绪费温存。便到灯时，无奈得清晨。便到清晨时候，怎地得黄昏。
四字令
作者：周寿昌
朝代：清

波寒似冰，灯残似萤。江村野柝无凭，是三更四更。推衾梦醒，敲篷雨零。潇潇滴到天明，更风声浪声。
夜坐摊书不寐赋此却笑
作者：周寿昌
朝代：清

霜月夜已寂，丹黄心未疲。读惊邻寝梦，吟续旧游诗。柝误荒鸡补，镫昏黠鼠窥。手书还兀坐，自觉老夫痴。
如梦令·夹竹桃
作者：周寿昌
朝代：清

红雨绿云相近，劲节也含风韵。打棹入仙源，难道主人休问？谁信，谁信，崔护错来厮认。
山行杂咏
作者：周寿昌
朝代：清

山萸子熟趁风落，荞麦花开如雪飞。入林路曲不知返，高下乱峰青四围。
念奴娇·张蕙甫比部李叔和舍人江亭招饮
作者：周寿昌
朝代：清

郊园过雨，觅江淹遗构，正堪销夏。老辈林亭留片石，何必琳宫珠厦。小毂行舟，丛芦卷浪，绝胜风帆挂。西山新霁，染将晴翠如画。触念衡岳湘流，故乡游历处，倍应清暇。只此寻常几茅屋，点缀尽成幽雅。酒罢狂歌，夕阳留客，未肯催西下。吟鞭徐返，软红又逐归马。
惜余春慢·落花
作者：周寿昌
朝代：清

芍药开余，荼蘼放了，尽把韶华催逼。将离且住，欲堕还飞，片片落红狼藉。却喜飘残玉沟，蹴傍舞筵，尚供吟笔。纵无情，想到半抛藩溷，也应怜惜。叹自昔、悲葬西施，吴宫春去，一例梦中幽泣。鸾肠浪费，凤觜空煎，尽够燕忙莺急。怪怎东风太狂，特地吹开，吹残何意。快呼童、净扫阶除，莫被玉人知得。
慢卷绸·编亡弟筱楼诗草，属侄婿王益吾祭酒订正
作者：周寿昌
朝代：清

雁浦凄霜，鸽原泣月，已矣重泉闭。值露晓窗清，雨夜灯残，遗稿遍翻，吟魂待慰。想到千秋，虚名饭颗，寂寞终无味。便剩梧桐半死，棠华孤放何为。生生世世，谈休易、空作来因计。更不忍搜他，残章断句，几多墨迹，涂污细碎。纵傍池塘，赋成春草，梦也难成睡。怕更吟，看付与、微云秦七佳婿。
拂水山庄
作者：周寿昌
朝代：清

几树残阳故国春，沧桑回首劫灰新。褚渊旧日原名士，危素兴朝自老臣。末路艰难同有死，清流朋党愧斯人。绛云莫更寻遗址，欲遣西风荡庾尘。
挽吴可读联
作者：周寿昌
朝代：清
体裁：联

世莫笑公愚，谁肯上书拼一死；殁犹傍陵近，可能埋骨慰孤魂。
摸鱼儿·陈编修汝翼病死，次日其妾吴氏殉之，时癸未七月廿二日
作者：周寿昌
朝代：清

惜匆匆楼头燕子，秋来留便难住。成灰红粉犹生叹，况作高楼坠蕊。秋最苦。见多少、西风败草无青处。问天莫语。任同穴杳冥，鸩觞和血，九地觅归路。断肠事，争肯徘徊自误。侬心未许人觊。只伤君献凌云赋，毕竟虚名何补。君可悟。君不见、严徐东马皆尘土。百年似此，尚有个清娱。夜台寂寞，随着子长去。
春光好·柳絮
作者：周寿昌
朝代：清

飘月晓，荡春柔，趁烟浮。飞过小桥飞更上，画桥头。衔来双燕啁啾，绕高楼、逐扁舟。不怨东风吹作雪，怨东流。
晒旧衣感赋
作者：周寿昌
朝代：清

卅载绨袍检尚存，领襟虽破却余温。重缝不忍轻移拆，上有慈亲旧线痕。
查子·舟中饯春
作者：周寿昌
朝代：清

春至带愁来，春去愁难去。愁过一春期，莫觅春归处。风暖系行舟，强欲留春住。合与载将愁，篷背三更雨。
水龙吟·月夜闻远笛
作者：周寿昌
朝代：清

谁家凉夜横吹，一声似彻霜天晓。玉关别恨，银阶幽怨，全穿树杪。叶起蝉吟，枝惊鸦睡，月窥云早。料阑干独凭，朱唇吹彻，怕断送、青春老。恰值雨停风小。恍串珠、穿来旋绕。连绵递送，隔墙谁擪，倚楼远袅。断竹音清，落梅腔远，余音难了。漫自怜、听不分明，恰更比、分明好。
江城梅花引·苦雨夜坐
作者：周寿昌
朝代：清
体裁：词

虚檐过雨响泉流。屋如舟，冷如秋。连日危栏，独倚望云浮。月又不来天似墨，空阶滴，一声声，都是愁。新愁旧愁愁未休，到眉头，到心头。强欲推愁愁不去，雨更句留。剪烛西窗，兀坐数更筹。闲事关心呼小婢，明早看、嫩芭蕉打碎不。
浣溪纱
作者：周寿昌
朝代：清

何处箫声向晚天，吹来角调不成圆。鞭丝帽影记当年。残日浴波红带晕，远山含雨绿生烟。马蹄闲踏玉河边。
浣溪纱
作者：周寿昌
朝代：清

绿水生烟漾碧津，柳绵如雪荡芳尘。和风拦路逐游人。燕子飞来波有影，梨花落尽月无痕。倩他留住一分春。
清平乐·即景
作者：周寿昌
朝代：清

绪风丝雨，苦促征帆去。一带晚烟萦野树，重被湿云留住。洲边竹屋参差，停船小步些时。三两渔舟泊处，滩前立个鸬鹚。
澹忘
作者：周寿昌
朝代：清

力遣牢愁付澹忘，垂帘枯坐静焚香。官间屡集惟书估，老倦常游是睡乡。室有吟声贫亦乐，秋多晴日昼仍长。遗文更欲传家武，泣语诸孙好护藏。
烛影摇红·舟中重九
作者：周寿昌
朝代：清

前岁重阳，潇湘望断长安月。去年愁里又重阳，泪洒么弦绝。今更重阳时节，莽天涯，从新赋别。日高天远，万里孤鸿，扁舟一叶。笑倒渊明，醉来那管言辞拙。菊花堆出万黄金，不许腰轻折。多谢登高远蹑，怎如看、怒涛飞雪。风风雨雨。不尽长江，大声呜咽。
秋夜独坐
作者：周寿昌
朝代：清

横胸五岳耸嵯峨，自剔残镫倚醉歌。阶下寒蛩楼上雁，十年消受此声多。
秋泊
作者：周寿昌
朝代：清

渺渺烟波叠叠愁，飘然一叶荡中流。湘江老得秋如许，不许芦花不白头。
胡恕堂中丞听禅图
作者：周寿昌
朝代：清

粤秀峰头妖雾横，先生到日欃枪平。西子湖头秋月皎，先生去后烽烟扰。一去一来何因缘，是有妙法非言诠。心慈合造人间福，量大能超劫外天。天台一万八千丈，飞仙往往凌风上。忽从古德证三生，俯瞰尘寰空万象。鱼山梵呗几由旬，白足历见宰官身。手持龙节敷灵雨，活物岂数恒沙尘。修罗不艺青莲火，小歇津梁参佛果。根芽悟彻去来今，丹青妙写人天我。我昔问绢之江涯，石梁曾访赤城霞。披图愿附听经座，笑摘灵山一瓣花。
菩萨蛮
作者：周寿昌
朝代：清

千丝万绪愁难了，愁花无语东风悄。花发怨春迟，鹃啼春怎知。销愁惟有醉，量浅杯空对。发白说因愁，沙鸥先白头。
菩萨蛮·新岁舟中望山
作者：周寿昌
朝代：清

冬冬腊鼓催年罢，江波碧泻春如画。春到已多时，梅花知不知。山色随江掩，尽被东风染。染得绿生生，一层深一层。
踏莎行·苦雨
作者：周寿昌
朝代：清

云暗沈山，风寒搅树。丛篁低戛和烟语。丙丁帖子画成空，蕉窗又听连宵雨。销暑何人，占晴无据。未秋已自含秋绪。江流常笑北来无，分明屋似临江住。
醉花阴·玉河春望
作者：周寿昌
朝代：清
体裁：词

策骑河边初放溜。风暖吹冰皱。染柳更薰梅，百样生新，只有春如旧。西山遥望峰尖瘦，绿锁林梢秀。风定晚来天，波湿残红，浸得斜阳透。
金缕曲·题陈竹珊且高歌图
作者：周寿昌
朝代：清

泪洒新亭雨。问苍茫、天荒地老，寄愁何处。除却美人花月夜，都是寂寥尘土。幸点笔、歌裁金缕。一笛玉鬟能醉客，更喃喃、诉尽鹦歌语。山影缺，乱红补。呼童洗砚波凝雾。绕危桥、清泉白石，游鱼三数。拌取高歌凭解恨，转怕歌长调苦。尽快意、星初月午。试唱晓风杨柳曲，便丝丝、怎绾劳人住。浮大白，为君舞。
金陵春暮
作者：周寿昌
朝代：清

铁瓮城西耸丽谯，秣陵东望路迢迢。苍茫云树逢三月，歌舞河山递六朝。细雨湿花朱雀桁，晚风低柳白门桥。乡心未逐春波长，江上孤篷夜听潮。
镫下校书毕即书其后
作者：周寿昌
朝代：清

昼夜丹黄漏未终，肚怀犹作少年雄。书烦人写惭麟士，诗逐年增似放翁。竹径有阴微翳月，纸窗无隙暗生风。文章报国终何济，便到渊云未是工。
饮酒杂诗
作者：周寿昌
朝代：清

我生不善饮，见酒心辄喜。酒户三数人，视我颇知己。人生隔胸臆，对面千万里。惟有醉后言，谬误亦至理。当其饮极畅，天地归尺咫。幽暗靡不宣，披豁倾底里。不闻羡门生，能胜刘伶死。穷达况有命，此酒未可止。
高阳台·烛泪
作者：周寿昌
朝代：清

颗颗圆圆，丝丝密密，替人诉尽离忧。一寸红冰，凝寒不待凉秋。丹心燕透何曾冷，越心煎，越是长流。夜深不，照著花啼，不管花愁。铜盘堆出珊瑚艳，讶灵芸唾结，飞燕华留。双炷偷弹，摇风频闪星眸。欢场独抱无言恨，便成灰、泫也难休。筋痕收，剪向西窗，滴碎更筹。
齐天乐·小对竹轩坐雨
作者：周寿昌
朝代：清

如年长日连番雨，萧萧变成秋影。鹊虑巢倾，蝶怜粉湿，不止为花愁损。西风更紧。望荒碛沙沉，远山烟暝。何必江深，开轩丛竹翠云冷。闲门正少客过，况泥洳辙阻，谁寻幽径。永忆江湖，惯淹岁月，听雨听风难准。前宵梦醒。俨篷背声繁，船唇柝警。独泛潇湘，筱烟栖客艇。
发孟津渡河
作者：周尔墉
朝代：清

西北群山束，黄河势尽东。平沙六月雪，激浪一天风。客鼓中流棹，霞蒸隔岸虹。长堤官柳碧，落日认磨铜。
游潮音寺
作者：周尔墉
朝代：清

野寺依江渚，长江接寺垣。晚潮平绕郭，落日正当门。水驿渔镫细，僧寮古佛尊。遥山盘一塔，铃语月黄昏。